Набижон Солиев. Билгич олим ва таржимон (2009) - www.ziyouz.uz\nБош саҳифа МатбуотҲозирги давр матбуотиНабижон Солиев. Билгич олим ва таржимон (2009)\nЙигирманчи аср ўзбек адабиётшунослигига салмоқли ҳисса қўшган заҳматкаш олим ва адиб Тўхтасин Жалолов «Гўзаллик оламида» китобида: “Отам Мулла Жалол Қоратепанинг тубжой аҳолисидан бўлиб, онам Хайринисо Шаҳрихон районининг Яккатут маҳалласидан бу ерга тушган экан. Отам мадрасада таҳсил кўрган, хатимкарда мулла бўлса ҳам, ота мерос ерларида деҳқончилик, боғдорчилик қилар эди. Тўғри, у кишининг мактабдорлик қилган йиллари ҳам бор, мен ўзим ҳам, беш ёшимда, биринчи сабоқни отамдан олганман, худди шу маънода у киши мен учун “Устози аввал”, албатта”, деб ёзган эди.\nБўлажак олим 1914 — 1918 йилларда эски усулдаги маҳаллий мактабларда, 1917 йилги октябр тўнтаришидан сўнг Фарғона шаҳридаги икки йиллик муаллимлар тайёрлаш курси(педкурс)да таҳсил олади. 1926 йилдан 1930 йилга қадар Шаҳрихон туманида ўқитувчи бўлиб ишлаб, Самарқанддаги Педагогик академияда ўқий бошлайди. Ёз ва куз ойларида бериладиган таътил чоғларида ўқитувчилик касби билан шуғулланади.\nОдатда, ҳар бир инсон ҳаётида унинг келажагини белгилайдиган, тақдир йўлларини бошқа ўзанларга буриб юборадиган таъсири билан бир умр ёдда қоладиган кунлар, ҳодисалар бўлади. 1936 йил Тўхтасин Жалолов учун ана шундай қутлуғ йил бўлди. Ўша пайтдаги Ўзбекистон Маориф комиссарлиги уни Шаҳрихондан Тошкентга чақиртириб олади. Тошкентда у дастлаб қишлоқ хўжалик олий мактабида, кейинроқ республика маориф уйида ва ҳуқуқ институтида дарс бера бошлади. Пойтахтдаги нуфузли ўқув даргоҳларида муаллимлик қилиш билан бирга, педагогика институтига кириб ўқиди. У ерда йирик адабиётшунос олимлар — профессор Ҳамид Сулаймон ва Олим Шарафиддинов билан яқиндан танишди, уларнинг ўзбек адабиёти, антик дунё адабиёти, ўрта асрлар ва ғарб адабиётлари тарихидан ўқиган маърузаларидан катта маънавий озиқ олди. Институтни имтиёзли диплом билан тугатиб, илмий кенгаш қарорига кўра, шарқ адабиёти муаллими лавозимида ишлашга тавсия этилди.\nАна шу йилларда ўзбек халқининг улуғ фарзанди, давлат арбоби, шоир ва мутафаккир Алишер Навоий таваллуд топган куннинг 500 йиллик тўйи тантаналарига тайёргарлик ишлари бошланиб кетган эди. Алқисса, ана шу тўйга тайёргарлик чоғларида Олим Шарафиддинов Алишер Навоий ҳаёти ва ижоди ҳақида салмоқли рисола яратди. Мазкур рисола катта шов-шувларга сабаб бўлди, чунки бу рисола эълон қилингунга қадар шоир шахсига турлича баҳо бериб келинар эди.\nОлим Шарафиддинов рисоласи Алишер Навоий ҳақидаги тор, бирёқлама қарашларни рад этди, улуғ шоир асарларини кенг ташвиқ қилиш, ижодини чуқурроқ ўрганиш каби жиддий масалаларни кун тартибига қўйди. Ёш тадқиқотчи Тўхтасин Жалолов устози Олим Шарафиддинов мадади ва кўмагига таяниб ҳамда маслаҳатларидан илҳом олиб, улуғ шоирнинг шоҳ асари — “Хамса” бўйича тадқиқот ишлари олиб борди. Бу изланишларнинг маҳсули ўлароқ юзага келган “Хамса” талқинлари” илмий асари адабиётшунослик майдонига ўзига хос истеъдод кириб келганидан дарак берди.\n“Хамса” талқинлари” ёш олимнинг дастлабки жиддий тадқиқоти, ҳам эътиборга лойиқ салмоқли асарларидан бири бўлиб қолди. Йиллар ўтди. Бу қалдирғоч тадқиқот юзлаб, эҳтимол минглаб ёш адабиётшунослар қалбига ўт солди, уларда мумтоз адабиётимизга, Навоий ҳазратлари ижодига меҳр-муҳаббат уйғотди. Асарнинг 1968 йилдаги нашрига муаллиф мўъжаз кириш сўз ёзишни лозим топади ва унинг ниҳоясида жумладан шундай сатрларни битади: “Хамса” талқинлари” менинг адабиёт соҳасидаги биринчи қадамимдир. Мен бу даргоҳга улуғ бобомиз Навоийнинг муборак қўлларини ўпиб кирганман”.\nРисолада муаллиф “Хамса” эпопеясидаги ҳар бир достонни алоҳида-алоҳида таҳлил қилиш йўлини танлайди. Беш достонни батафсил таҳлил қилгач, “Хамса”нинг тилини ва бадиий хусусиятларини таҳлил қилишга ўтади, ғоявий-бадиий хусусиятларига эътибор қаратади, достонлар яратишда Навоий олдида турган мақсад ва вазифаларни ойдинлаштиришга интилади. Характерли жойи шундаки, шу муносабат билан ўша даврда тилга олиш ғоят хавфли бўлган Амир Темур шахсига ижобий муносабат билдиради.\nБу йиллар Тўхтасин акани илмий-адабий жамоатчиликка қалами ўткир журналист сифатида ҳам танитди. Олим дастлаб “Қизил Ўзбекистон”(ҳозирги “Ўзбекистон овози”) газетасида санъат-адабиёт бўлими мудири лавозимида ишлади ва Алишер Навоий юбилейига тайёргарлик ишларига бош-қош бўлди, Навоий даври адабий муҳити, бебаҳо асарлари тўғрисида мақолалар эълон қилди, шу билан бирга, олий таълим муаммоларига доир масалалар билан ҳам шуғулланди. Жумладан, 1939 — 1940 йилларда педагогика институтлари учун “Ўзбек адабиёти тарихи хрестоматияси (VIII — XV асрлар)”ни тузиб, нашр эттирди. Бу хрестоматия ўша йиллари ҳам, ундан кейинги йилларда ҳам мумтоз адабиётимизни ўрганишга қулайлик туғдирувчи манбалардан бўлиб қолди.\nБироқ шахсга сиғиниш даврининг ёвуз шамоллари Тўхтасин Жалоловни четлаб ўтмади, уни 1941 йил 6 июл куни қамоққа олишди ва роппа-роса 14 йил олим Сибир ва Узоқ Шарқдаги турмаларда, лагерларда, сургунларда сарсон-саргардон ҳаёт кечирди. Оғир уқубатли кунларни, азобу хўрланишларни бошдан кечирди. Юрмаган йўли, қилмаган иши қолмади.\nСталин ўлимидан бир ярим йил ўтгач, 1954 йил октябр ойида уни оқлаб, озодликка чиқаришади. Шундай қилиб, сарсон-саргардонликда ўтган 14 йилдан сўнг 1955 йил январида Т.Жалолов Тошкентга қайтиб келади. Бироқ мустабид ҳукмдор ўрнатган маъмурий-буйруқбозлик тизимининг ёзилмаган қонун-қоидаларига кўра, қамоқдан қайтган ва ҳатто оқланган бўлса ҳам, “собиқ сиёсий маҳбус”га нисбатан ишончсизлик кўзи билан қараш, масъул лавозимларга яқин йўлатмаслик кайфияти сақланиб қолган эди. Узоқ сансалорликлардан кейин, ниҳоят 1955 йил июнида уни «Ўзбекистон» давлат нашриётига ишга қабул қилишади.\nОлимнинг сермаҳсул ижод даври эллигинчи йилларнинг ўрталаридан бошланади. У муҳаррир, илмий ходим, адабий ходим лавозимларида фаолият юритиб, турли мавзудаги мақолалари билан жамоатчилик назарига тушади, Миртемир таъбири билан айтганда “билгич олим ва таржимон” сифатида ном чиқарди. Бирин-кетин нашр этилган “Ўзбек шоиралари”, “Хамса” талқинлари”, “Паҳлавон Маҳмуд”, “Бону”, “Яшасин, табассум”, “Нафосат оламида”, “Гўзаллик оламида”, “Қизлар қасидаси” каби рисолалари эл-юрт меҳр-муҳаббатини қозонди, ўзига мухлислар орттирди.\nОлим, аввало, янги давр навоийшунослигига улкан ҳисса қўшди. Иккинчидан, адабиётимиздаги аёл шоиралар ижодини ўрганиш ва тадқиқ этишга киришиб, муҳим натижаларга эришди. Кейинчалик яна шу мавзуни давом эттириб, замондош шоиралар ижодини ўрганишни бошлаб берди, янги истеъдодларни кашф этди. Учинчидан, жаҳон адабиёти ва қардош халқлар адабиётидан таржималар қилиб, ўзбек китобхонини мумтоз сўз санъати намуналари билан таништиришди .\nЧинакам олим салафлари очган сўқмоқлардан илм-фан чўққилари сари юқори кўтарилишни ўзига эп кўрмайди, балки қийналиб бўлса-да, синалмаган сўқмоқлар очишни ўз олдига мақсад қилиб қўяди. Бу йўлда дуч келадиган машаққатларни енгиб ўтишда жасорат намуналарини кўрсатади, учрайдиган тўсиқларни енгиб ўтишни ўз ҳаётининг мазмуни деб билади. Тўхтасин Жалолов фаолиятини кўздан кечирганда курашчанлик туйғуларини туйгандек бўлдик. Зеро, рубоий жанрида Умар Ҳайём билан бўйлаша оладиган Паҳлавон Маҳмудни, сеҳрли ғазаллар ва “Лайли ва Мажнун” достонини яратиб, устози Навоий билан ижодий мусобақа қилишга журъат этган озар Фузулийни кашф этиш, уларнинг назмий меросидан халқимизни баҳраманд этишга жаҳд этиш ҳамма тадқиқотчининг қўлидан келавермас эди. Тўхтасин Жалолов булардан ташқари ҳинд халқ китоби “Тўтинома” ва “ҳинд эртаклари”ни, машҳур тожик ёзувчиси Сотим Улуғзоданинг “Ёшлигимиз тонги”, “Восеъ” романларини, “Гавҳари шамчироқ” комедиясини, Садриддин Айнийнинг “Эсдаликлар”ини, рус адибаси В.Смирнова-Ракитинанинг “Абу Али ибн Сино қиссаси” асарини ўзбек тилига маҳорат билан таржима қилди. Айниқса, улуғ ҳинд мутафаккири Робиндранат Тагор ижодидан қилинган таржималар ўзбек бадиий таржима санъатида янги саҳифа очди.\nБулардан ташқари, бадиий ижод билан ҳам шуғулланиб, кўп йиллар давомида “Олой маликаси” тарихий романи устида иш олиб борди, “Олтин қафас”, “Асл айнимас” номли автобиографик қиссалар ёзди, Алишер Навоий дунёқараши хусусида баҳс юритувчи “Фалсафий талқинлар” номли рисола тайёрлади.\nБу йил атоқли олим Тўхтасин Жалолов таваллудига юз йил тўлди. Афсуски, умр деганлари ўткинчи ва бебақодир. Тасалли берадигани шуки, олимдан сермазмун рисола ва китоблар қолди. Бу китоблар яна юзлаб таъби назм шогирдларни тарбиялаб вояга етказди.\n← Аввалги Аввалги Абдулла Шер. Сонет сирлари (2009)\nКейинги → Кейинги: Йўлдош Солижонов. Дарёдек уйғоқ, осмондек беғубор (2009)


Вашингтондаги космонавтика музейида Гагарин бюсти ўрнатилди\n21:09 / 20.04.2016\nВашингтондаги авиация ва космонавтика музейи ўзининг коллекциясига инсоният тарихидаги биринчи фазогир Юрий Гагариннинг шлем ва скафандрдаги бронзадан ишланган бюстини олди. Ҳайкалнинг тантанали топширилиш маросими 1961 йил 12 апрелда фазогирнинг "Восток-1" коинот кемасидаги тарихий парвозининг 55 йиллигига бағишланди. Бюст музейнинг Вашингтон четидаги шаҳардаги филиалида доимий экспозициянинг бир қисми бўлади. Ҳайкални украиналик ҳайкалтарош Алексей Леонов ясаган.\nРоссиянинг Вашингтондаги элчиси Сергей Кисляк Россия ва АҚШнинг биргаликда иш тажрибаси "коинотни тадқиқ қилиш, бир-бирига ёрдам бериш учун биргаликдаги миссия ва дастурларни гоҳида ўз ҳаётини хавф остига қўйиб амалга оширишдаги ютуқларни кўрсатишини" таъкидлаб ўтди. "Бу ёш авлодларга биргаликда қанча кўп ишни қилиш мумкинлигини кўрсатади", деб айтди Кисляк ва бунга коинот борасидаги ҳамкорликни мисол қилиб кўрсатди. У "муносабатларни айирувчи эмас, балки бирлаштирувчи нарса атрофида қуришга" чақирди.\nМузей директори ўринбосари Рожер Лоунис бюстни "ажойиб совға" деб атади ва "уни қўз қорачиғидек сақлаш"га ваъда берди ҳамда бу буюст "музей коллекциясини янада бойроқ қилишига" ишонч билдирди.\nАвиации ва космонавтика миллий музейи Вашингтондаги энг йирик музейлардан ҳисобланади. Бюст музейдаги Юрий Гагарин билан боғлиқ биринчи экспонат эмас. Музейда Россия ва Собиқ иттифоқ космонавтикасининг 400 та раритети орасида инсониятнинг коинотга биринчи парвози машғулотларида фойдаланилган скафандр, почта маркалари, 1975 йилда АҚШ ва Собиқ иттифоқнинг коинот кемалари туташгандан кейин чиқарилган "Союз-Аполлон" сигарети пачкаси, россиялик фазогирларнинг суратлари, кўплаб ҳужжатлар ва фотосуратлар бор.


Қуръон мусобақаси энг қизғин паллада: "Кимки бир оятни эшитса, унга икки ҳисса савоб" | FargonaZiyo.uz\nҚуръон мусобақаси энг қизғин паллада: “Кимки бир оятни эшитса, унга икки ҳисса савоб”\nҚуъонни ўқиш ҳам, эшитиш ҳам ибодат. Абу Ҳурайра розияллоҳу анҳудан ривоят қилинишича, Расулуллоҳ соллаллоҳу алайҳи ва саллам шундай деганлар: “Ким Аллоҳ таолонинг Китобидан бир оятни эшитса, унга икки ҳисса (кўп) савоб ёзилади. Кимда-ким Қуръонни тиловат қилса, қиёмат куни унинг учун (ёритувчи) нур порлайди” (Имом Аҳмад ривояти).\nКим Қуръоннинг бир оятини эшитса, унга ажр-савоблар кўпайтириб ёзилади. Агар Қуръон ўқиса, қуёш зиёси сўниб, ҳамма ёқни зулмат қоплаган Қиёмат кунида йўлини ёритувчи нур порлайди. Йўлим ёруғ, толейим баланд бўлсин, деган одам Қуръон ўқийди ёки уни жон қулоғи билан тинглайди. Зеро, Қуръон ўқилганда, мўмин банда бутун вужуди билан Каломуллоҳга соме бўлади. Аллоҳ таоло шундай хитоб қилади: “Қуръон ўқилганда уни тинглангиз ва сукут сақлангиз! Шояд (шунда) раҳм қилингайсиз!” (Аъроф, 204).\nЎлкамизда бошланган қорилар мусобақаси қувончу шодликларни олиб келди. Одамлар фақат қориларнинг ҳузурбахш тиловатлари, юзларидаги нур, хонадонлардаги Каломуллоҳ такрорлари ҳақида сўз қилишмоқда. Барча навбатдаги Қуръон мусобақасини сабрсизлик билан кутмоқда, ҳатто айрим кишиларимиз шаҳару қишлоқларни кезиб, ҳар бир ҳудуд босқичини кузатиб боришмоқда.\nШундай экан азизлар, хушсавт қорилар чиқишларини muslim.uz сайти ва унинг “facebook” ижтимоий тармоғидаги саҳифасида онлайн кузатиб боринг. Шунингдек, мусобақанинг энг файзли лаҳзаларини “@muslimuzportal” телеграм каналига обуна бўлиш орқали завқланинг ва уни дўстларингизга ҳам тавсия этинг.\nМақсадимиз Қуръон файзидан барчани баҳраманд этиш.\nPrevious Post: Қалбнинг ободлиги Қуръон тиловати биландир!\nNext Post: Эртага Қуръон мусобақаси Фарғонада старт олади\n“Аёлни эъзозлаган дин” китобининг тақдимоти ўтказилди\n15:55 15 Dek 2018\nЖаннатда эркакларга ҳурлар, аёлларга-чи?\n12:06 15 Dek 2018\nКулгуда ҳам меъёр бор\n15:21 14 Dek 2018\nАллоҳга таваккал қилиш қандай бўлади?\n15:02 14 Dek 2018\nБир луқма таом машаққати\n14:38 14 Dek 2018\nЭнг улуғ фазилат\n10:40 13 Dek 2018\nУлуғворлик, ғурур ва ифтихор рамзи\n10:34 13 Dek 2018


Туя гўшти еган қурилишга жон кирди\n"Бунёдкор" футбол клуби сайтида эълон қилинанг стадион макети.\n“Бунёдкор” стадионининг қурилиши яқин 50 фоизга бажарилди. Озодликка бу ҳақда стадион қурилиши билан шуғулланаётган ташкилотлардан бири, “Ташгипрогор” лойиҳалаш интитути бош инженери маълум қилди. Ўтган йили Мустақиллик байрамига қадар битирилиши ваъда қилинган “Бунёдкор” футбол клубига қарашли спорт комплекси қурилиши 2010 йилнинг баҳорида тўхтаб қолган эди. Бунга клубнинг ҳомийси “Зеромакс” ширкати ёпилгани сабаб бўлган эди. Ўзбекистон Вазирлар Маҳкамасининг жорий йил 5 апрелдаги “Бунёдкор” стадиони қурилишини тугатишни тезлатиш чора-тадбирлари тўғрисида”ги қароридан сўнг қурилиш ишлари яна бошланди. Бироқ қурувчиларнинг айтишларича, бу энди аввалги лойиҳадаги катта спорт комплекси эмас, оддий бир стадион бўлади.\nЎзбекистон Вазирлар Маҳкамасининг қарорига кўра, “Бунёдкор” стадиони 2012 йилнинг 10 мартида топширилиши керак. Қурилишни “Нефтгазмонтаж” компанияси билан “Тошгипрогор” лойиҳалаш институти олиб бормоқда.\n"Тошгипрогор" лойиҳалаш институти бош муҳандиси Владимир Рижовнинг Озодликка айтишича, шу кунларда стадион қурилиши жадал суръатларда давом этяпти:\n- Стадион қурилишига мингдан ортиқ қурувчи жалб қилинган. Узлуксиз иш бошланганига ярим йил бўлди. Менинг тахминий ҳисоб-китобимга кўра 50 фоиз иш бажарилиб бўлди,- деди Владимир Рижов.\nБош муҳандис стадион қурилишининг аввалги лойиҳаси ўзгарган ва бу энди йирик спорт комплекси эмас, балки оддий футбол стадиони бўлади, дея давом этади:\n- Бунда асосан ФИФА талаблари ҳисобга олинади. Аввалги лойиҳанинг асосий чизгилари қолган холос. Энди стадион режаси, конструкцияси бошқа бўлади, томошабинлар ўтирадиган ўриндиқлар, фасад, зиналар бошқа бўлади. Футбол ўйналадиган майдон атрофида югуриш йўлакчалари ҳам бўлмайди, яъни юз фоиз ФИФА талабига биноан қуриладиган стадион бўлади. “Бунёдкор” стадиони 33 минг кишига мўлжалланган,- дейди Владимир Рижов.\n“Зеромакс” ширкати ҳомийлигида “Бунёдкор” спорт комплекси қурилиши бошланганда, унинг лойиҳасига 45 минг одам сиғадиган ярим ёпиқ стадион, 150 кишилик меҳмонхона, болалар спорт мактаби ва бошқа иншоотлар киритилган эди.\nУ нафақат Ўзбекистонда, балки Марказий Осиёдаги энг йирик спорт комплексаларидан бири бўлиши айтилган эди.\n"Зеромакс" ширкатининг ёпилиши "Бунёдкор" стадиони учун ҳам ҳайрли бўлмади.\nГерманиянинг GMP фирмаси томонидан лойиҳалаштирилган спорт комплекси қурилиши 2008 йил бошланган ва кейинроқ тўхтаб қолган эди. Бунга “Бунёдкор” жамоасининг муассиси, Гулнора Каримовага тегишли экани айтиладиган "Зеромакс" ширкатининг ёпилиши ва унинг бош ижрочи директори Миродил Жалоловнинг ҳибсга олиниши сабаб бўлган эди. Шундан сўнг қурилиш ҳомийсиз қолди. Бир йилдан бери тўхтаб қолган объектга, Ўзбекистон Вазирлар Маҳкамасининг 5 апрелдаги қароридан сўнг яна жон кирди.\nБироқ, энди 45 минг одамни сиғдира оладиган Марказий Осиёдаги энг катта спорт комплекси эмас, балки томошабинлар ўриндиқлари сонига кўра “Пахтакор” стадионидан ҳам кейин турадиган стадион қуриладиган бўлди.\nАввалги лойиҳада стадионга очилиб-ёпиладиган механик том қурилиши назарда тутилган эди. Бироқ сўнгги лойиҳага кўра, стадионнинг усти очиқ бўлади.\nКузатувчилар бунинг сабабини спорт комплексининг аввалги лойиҳаси жуда қимматлиги ва бу мамлакат бюджетига оғир тушаётганлиги билан изоҳлашмоқда.\n“Бунёдкор” спорт комплексининг аввалги лойиҳаси 150 миллион АҚШ долларига тенг экани айтилган эди.\n“Роdrobno.uz” Интернет сайтига кўра, “Бунёдкор” стадиони қурилишининг янги лойиҳаси 50 миллиард сўм (расмий курсда 29,17 миллион АҚШ доллари) қийматга эга ва бу маблағ республикадаги газ, кимё, тоғ-кон, автомобил саноати корхоналари ва ҳукумат бюджети ҳисобидан таъминланади.\nБироқ, Newsuz.com сайти “Бунёдкор” клуби матбуот хизматига таяниб, бошқача хабарни тарқатди. Унга кўра, 18 гектардан иборат, 7 та футбол майдонини ўз ичига олган ўйингоҳ қурилиши учун 60 миллиард сўм сарфланади. Қурилишга пул хайрия маблағи ҳисобига амалга оширилиши айтилган. Бироқ ҳозирча ҳомийлар номи очиқланганича йўқ.


Қирғиз оилалари ҳукуматдан туғруқ маблағини олади\nБИШКЕК – Қирғиз оилалари жорий йилдан бошлаб бола туғилганда бир марталик нафақа пули оладилар, деб хабар беради 4 январ, пайшанба куни 24.kg нашри.\nДушанба, 1 январдан бошлаб, оилалар фарзанд дунёга келганда 4000 қирғиз сўми (58 АҚШ доллари) миқдорида пул олишади. Тоғли ҳудудларда яшовчи оилаларга эса 6000 қирғиз сўми (87 АҚШ доллари) миқдорида бир марталик нафақа пули берилади.\nҚонунга мувофиқ, ота-оналар бола туғилганлиги ва ота-оналикни тасдиқловчи далилларни тақдим этишлари керак.\nҲукумат хабарига кўра, янги йил арафасида мамлакат бўйлаб 311 чақалоқ дунёга келган.


Расулуллоҳ соллаллоҳу алайҳи васаллам билан «дийдорлаштирган» Рамазон…\nМанзилингиз:Муслимаат»Илм ва амал»Рўза»Расулуллоҳ соллаллоҳу алайҳи васаллам билан «дийдорлаштирган» Рамазон…\nBy Nilufar Maxamadjonovna on\t Iyul 1, 2016 Рўза\nЭнг аввало, бизга Рамазонни фарз қилган Аллоҳга беҳад ҳамду санолар бўлсин! Рамазон рўзасини қандай тутиш кераклигини таълим берган Пайғамбаримиз Муҳаммад алайҳиссаломга дуруду салавотларимизни йўллаймиз!\nКамина бир неча йиллардан буён Рамазон рўзасини Ўзи қодир қилганича тутиб келмоқдаман. Бироқ ҳозир бундан анча йиллар олдингиси билан боғлиқ бўлган Рамазон ойи ҳақида ҳикоя қилмоқчиман. Унинг қадри ва аҳамияти мен учун шунчалар муҳимки, ҳар гал эслаганда қалбимни ҳаяжон эгаллайди, оҳиста энтикиб қўяман…\nЎшанда 8-синф ўқувчиси, Ислом дини, унинг шартлари, намоз, рўза сингарилар билан энди таниша бошлаган ёш қиз эдим. Шу йили Рамазон рўзасини тўлиқ ҳолда тутиш насиб этди. Ҳар кунги саҳарликлар, дастурхон атрофида бобомнинг узундан-узоқ дуолари, ифтор онидаги интиқлик, ҳайрат – бу ҳаммаси қандайдир ажойиб эди. Рамазоннинг 27-кечаси, минг ойдан яхшироқ дея мақталган кун Лайлат-ул қадр туни эса менга олам-олам завқ, қувонч ёшлари бахш этди. Чунки айнан шу куни мен Ҳабибимиз, суюкли Расулимиз Муҳаммад соллаллоҳу алайҳи васалламни тушимда кўрдим. Бу туш худди кечагидек ёдимда, ҳар бир воқеаси, ҳар бир ҳаракат ва ҳар бир сўзи.. У қуйидагича бўлган эди:\n…Кўзимни очсам, ухлайдиган ўрнимни тўрт томонида оппоқ кийимли одам деса одамга ўхшамайдиган нурчеҳрали кишилар кўтариб олибдилар, осмонда учиб кетяпмиз. «Мени қаёққа олиб кетяпсизлар?», десам, «Муҳаммад алайҳиссаломнинг қошларига» деб жавоб қилишибди. Бир муддатли парвоздан сўнг мени зинанинг олдида қолдиришди. Пастдан тепага қараб юксалиб борган пиллапоялардан секин-аста қадам ташлаб чиқар эканман, энг баланд жойда нур чиқиб турибди, бир узун яктак кийган киши – Пайғамбаримиз соллаллоҳу алайҳи васаллам орқаларини қилиб турган эканлар. Охирги зинага чиқиб «Ассалому алайкум» дебман, шунда ул Зот менга ўгирилдилар, юзларидан нур таралиб турар, майин қора соқоллари эса ўзларига жуда ярашган эди. «Умринг узоқ бўлсин, қизим, сен яқинда Ҳажга борасан», дебдилар, мен эса уларнинг ўнг қўлларини ўпибман…\nУйқудан уйғонгач, кўрган тушим учун ҳамду санолар айтиб, анчагача ўзимга келолмадим, ҳар эслаганимда кўзимга ёш келиб йиғлаб олар эдим. Мана ҳозир ҳам ёзяпман-у, кўзимда ёш. Шу воқеадан кейин ҳаётимда жуда кўп ишлар бўлиб ўтди. Уларнинг ҳаммасини хайрга деб, тақдирдан деб билдим. Аллоҳга шукр, дини Ислом борасида кўпдан кўп китоблар ўқидим, Пайғамбаримиз алайҳиссаломга муҳаббатим янада ортиб бораверди. Ундан кейин ўтган йилларда, айниқса, диний, маърифий соҳада арзимас ишларим катта хизмат дея шахсан Шайхимиз Муҳаммад Содиқ Муҳаммад Юсуф раҳимаҳуллоҳ томонларидан эътироф этилиб, уларнинг дуоларини олишга мушарраф бўлдим, дийдорлашиш ҳам насиб этди. Ҳар йилги Рамазонда масжидларда қиладиган маърузаларини сақлаб олиб тинглар, уларнинг борликлари қандайдир хотиржамлик, куч бағишлаб турарди менга. Мана, бу йилги Рамазонни азиз Шайхимизсиз кутиб олдик ва бу қайсидир маънода кўнгилларни ўртамоқда. Бу йилги Рамазоннинг ҳаётимга таъсирини эса қуйидаги дил сатрларга жойлашга ҳаракат қилдим:\nШайх Муҳаммад Содиқ Муҳаммад Юсуфни соғиниб…\nБу йил Рамазоннинг шукуҳи пастроқ,\nБу йил масжидларда камдек нимадир.\nОдамлар кўпчилик бўлса ҳам, бироқ\nКўзлари гўёки излар кимнидир.\nБу йил ҳам маъруза, хатмларга бой,\nСоим кунларини ўтказяпмиз.\nЛек юрак тўрида кемтикдир бир жой,\nУнга малҳам топмай зорланяпмиз.\nЮзи нур инсонлар аро тентираб,\nТўлишган оймиди излаганимиз?!\nҚани ул виқорли қадамлар, ё Раб –\nҚаерда энди ул Сизлаганимиз?!\nҲар хил саволларга закий жавоблар,\nСабр- матонатга ошно салобат.\nОлган нафаслари бўлсин савоблар,\nДуоларин Аллоҳ қилсин ижобат.\nАҳли мусулмоннинг улкан олими,\nЎтган ҳар бир куни китоб бўлгулик.\nЭй Аллоҳ, тинглагин бугун зоримни,\nСоғинчим неча дунёларга тўлгулик.\nСоғиндим, самимий ним табассумни,\nФасоҳатга тўла сўзни соғиндим.\nДуоларга инган юзи маъсумни,\nЭнди кўролмайман, дея оғриндим.\nШукр, ул маҳбубни эслатгувчи кўп,\nМинг- минглаб сатрлар суҳуфга тушмиш.\nСадақа жория қолдирдилар хўп,\nКитоблар бебаҳо хазина бўлмиш.\nШукр, хуш хотира тарк этмас бизни,\nУл сўзлар, ул кўзлар ёдлардан чиқмас.\nШайхим, ҳеч бир мухлис унутмас Сизни,\nДуолар Сизнингсиз мукаммал бўлмас.\nАллоҳнинг раҳмати бўлсин Устозим,\nҲавзи Кавсаридан сероб айласин.\nСизнинг ёдингизга қиламиз таъзим,\nБизга ҳам Сизнингдек фарзандлар берсин!\nramazon solih tush tanlov


ЎзА - Сайёҳлар харид қилган товарларига тўланган ҚҚС қайтарилиши мумкин\nДавлат солиқ қўмитаси катта инспектори Акмал Назаровнинг маълум қилишича, чет эл фуқароларининг Ўзбекистон Республикаси чегарасини кесиб ўтишида харид қилган товарлар учун тўлаган ҚҚСни қайтариш (“tax free” тизими) тартибини ишлаб чиқиш назарда тутилмоқда.\nЎзбекистонга жорий йилнинг ўтган даврида 3 миллиондан ортиқ сайёҳ ташриф буюрган. Бу кўрсаткич ўтган йилнинг шу даврига нисбатан 800 мингтага ошган. Демак, мазкур тизимнинг яратилиши келаётган сайёҳлар сони ва улар амалга оширадиган сарф-харажатларнинг янада кўпайишига хизмат қилади.\nЎзингиз ўйлаб кўринг бир неча кун саёҳат қилдингиз, эсдаликлар, совға саломлар ёки бошқа бир буюмларни сотиб олдингиз қайтишингизда эса қўлингизга маълум бир миқдорда пул қайтариб беришмоқда. Албатта, бу сизни ушбу мамлакатга яна қайтиб келишга ундайди.


Рио—2016 Олимпиадаси чемпиони Руслан Нурудинов допинг сабаб спортдан четлатилди » Sangzor.uz - Жиззах янгиликлар портали\nSangzor.uz - биз сизга яқинмиз! » Спорт » Рио—2016 Олимпиадаси чемпиони Руслан Нурудинов допинг сабаб спортдан четлатилди\nРио—2016 Олимпиадаси чемпиони Руслан Нурудинов допинг сабаб спортдан четлатилди\nОғир атлетика бўйича Рио—2016 Олимпиадаси чемпиони Руслан Нурудинов антидопинг қоидаларини бузганлиги сабаб икки йилга дисквалификация қилинди. Бу ҳақда Халқаро оғир атлетика федерацияси (IWF) маълум қилди.\nЎзбекистонлик спортчининг 2012 йилги Лондон Олимпиадасидаги қон таҳлилидан тақиқланган туринабол моддаси топилгани сабаб 2019 йилнинг май ойида Спорт арбитраж суди Нурудиновни антидопинг қоидаларини бузганликда айбдор деб топган.\nIWF расмий сайтида маълум қилинишича, дисквалификация 2018 йилнинг 18 декабридан 2020 йилнинг 17 декабрига қадар бўлган муддатни ўз ичига олади.\nЭслатиб ўтамиз, 2018 йилнинг декабрь ойида Лондон Олимпиадасидаги допинг таҳлиллари натижасида беш нафар оғир атлетикачи, шу жумладан Руслан Нурудинов ҳам спортдан четлатилиши ҳақида хабар қилинганди.\nНурудинов Лондондаги Олимпия ўйинларида 105 килограмм вазн тоифасида тўртинчи ўринни қўлга киритган. 2016 йилги ўйинларда силтаб кўтаришда Олимпия рекордини (237 кг) қайд этган ҳолда, олтин медалга эга чиққанди.\nРоссия терма жамоаси Евро-2020 ва ЖЧ-2022 да иштирок этиш ҳуқуқидан маҳрум этилиши мумкин


Икки ҳайит намози боби | Azon.uz - Ахборот-таҳлилий портал\n1128 14:00 29.07.2019\nЖума намози фарз бўлган ҳар қандай киши учун икки ҳайитни ҳам ўқиши вожибдир. Рамазон ҳайити куни намозгоҳга чиқишдан олдин овқатланиб олиш, ғусл қилиш, мисвок ишлатиш, ҳушбўй сепиш ва чиройли кийимлар кийиш мустаҳабдир. Намозгоҳга йўл олади ва йўлда такбир айтмайди. Ҳайит намозидан олдин намозгоҳда нафл ўқимайди.\nАгар қуёш кўтарилиши билан бомдод вақти чиққанда унинг вақти киради ва то заволгача давом этади. Қуёш заволга ўтгач, ҳайит намозининг вақти чиқади.\nБунда имом одамларга икки ракат намоз ўқиб беради. Биринчи ракатда намознинг кириш такбирини ва ундан кейин учта такбир айтади. Сўнг Фотиҳа ва сура ўқигач, такбир айтиб рукуъга кетади. Кейин иккинчи ракатни қироат билан бошлаб, сўнг уч марта такбир айтади. Тўртинчи такбирни айтиб рукуъга кетади. Икки ҳайит такбирларида қўл кўтарилади. Намоздан кейин икки хутба қилинади. Унда одамларга фитр садақаси ва ҳукмлари ўргатилади.\nИмом билан ҳайит намози ўқишга улгуролмаган одам, уни қазо қилмайди.\nАгар ҳаво айниб ҳилол кўринмаса, одамлар заволдан кейин султон олдида ҳилолни кўрганликларига гувоҳлик беришса, ҳайит намозини эртасига ўқилади. Агар иккинчи куни намозга тўсқинлик қиладиган узр пайдо бўлиб қолса, эртасига ҳайит намози ўқилмайди.\nҚурбонлик ҳайити куни ғусл қилиш, ҳушбўй сепиш ва нонушта қилишни ҳайит намози ўқиб бўлгунча кечиктириш мустаҳабдир. Намозгоҳга такбир айтиб борилади. Намозни Рамазонда бўлганидек икка ракат ўқилади. Ундан кейин иккита хутба ўқилади. Уларда одамларга қурбонлик ва ташриқ такбири ўргатилади. Агар Қурбонлик ҳайити куни намоз ўқишга бирор монеъ узр чиқиб қолса, уни эртасига ва индинига ўқиса бўлади. Ундан кейин ўқиш мумкинмас. Арафада қилинидиган айрим одатлар (Баъзи жойларда Арафотдагиларга тақлид қилиб одамлар вуқуф (туриш)га йиғилишади. Бундай вуқуф Арафотдан бошқа жойда машруъмас )шариатда йўқ.\nМақола Енгил фиқҳ Ҳайит Қурбонлик ҳайити ҳайит намози\n4860 15:32 31.12.2021\n"Илмий мақолани ўзбекча ёзинг!.."\n808 20:05 10.12.2021\nДиний қўмита рухсатисиз мақола чиқариш мумкин\n2890 17:45 10.07.2021\n«Ўзбекистон қадимдан илму ирфон маркази бўлган»\n1162 21:50 02.07.2021\nРасвога дунё расво\n2796 15:00 12.04.2021\nИслом ҳазорасида география\n920 16:31 15.03.2021


February 2020 – .:: Xadicha.uz\nАрхив ой ҳисобида: February 2020\nFebruary 28, 2020\tLeave a comment 129 Views\nFebruary 28, 2020\tLeave a comment 41 Views\n“Уч нарсага сабр қилиш дўстнинг ҳаққидир: Ғазабдаги зулмга, ҳуши учгандаги зулмга, қоқилгандаги зулмга” . АҳнафибнҚайс. Ҳар бир мўмин борки, бир-бирига биродардир. Аммо бу умумий биродарлик бўлиб унга оид ҳақлари ҳам мавжуд. Бу умумий биродарлик билан бир қаторда ҳусусий биродарлик-дўстлик ҳам мавжудлигини ҳаммамиз биламиз. Бу ҳусусий дўстлик инсонлар орасидаги якка шахслар орасида ўрнатилиб, жамиятдаги умумий биродарликни мустаҳкамлашга ва бошқа кўпгина яхшилик ...\nFebruary 28, 2020\tLeave a comment 60 Views\nҲаммамиз бебаҳо неъматлар ичидамиз. Нафасимизнинг кириб-чиқиб тургани, танамиз соғлиги, юртимизнинг ҳурлиги ва тинчлиги, етарли озуқамиз ва кийим-кечагимизнинг борлиги, ҳаво ва сувнинг мавжудлиги, фарзандлар бериб қўйилгани, буларнинг ҳаммаси Аллоҳ таолонинг улуғ инъомидир. Парвардигоримиз моддий ва маънавий неъматларни мукаммал бериб қўйган. Бунинг эвазига эса биздан фақат бир нарсани – Ўзига итоат қилишимизни, неъматларига шукр айтишимизни талаб қилади, холос. Худди шу каби мустақиллик, ...\nFebruary 28, 2020\tLeave a comment 94 Views\nАллоҳ субҳанаҳу ва таоло Ўзининг муқаддас каломида қуйидагича марҳамат қилиб, Ўз бандаларни уларга берилган неъматлар учун шукр қилишга чақиради: وَاللّهُ أَخْرَجَكُم مِّن بُطُونِ أُمَّهَاتِكُمْ لاَ تَعْلَمُونَ شَيْئاً وَجَعَلَ لَكُمُ الْسَّمْعَ وَالأَبْصَارَ وَالأَفْئِدَةَ لَعَلَّكُمْ تَشْكُرُون “Аллоҳ сизни оналарингиз қорнидан ҳеч нарса билмайдиган ҳолингизда чиқарди. У сизга қулоқ, кўзлар ва дилларни берди. Шоядки, шукр қилсангиз.” (Наҳл сураси, 78-оят) Шунингдек, берилган неъматлар Аллоҳнинг ...\nFebruary 28, 2020\tLeave a comment 69 Views\nFebruary 28, 2020\tLeave a comment 86 Views\nFebruary 28, 2020\tLeave a comment 72 Views\nFebruary 27, 2020\tLeave a comment 114 Views\nFebruary 27, 2020\tLeave a comment 82 Views


Қирғизистонда янги омбудсман сайланди\nҚирғизистоннинг янги омбудсмени Бақит Аманбаев.\n3 октябрь куни Қирғизистон парламенти мамлакат янги омбудсманини сайлади. Эндиликда бу вазифани Ўш шаҳрининг собиқ вице-мэри Бақит Аманбаев бажаради.\nБақит Аманбаев номзодини ёқлаб Жўғўрқу Кенеш мажлисида иштирок этган 102 депутатдан 52 нафари овоз берди. Шу куннинг ўзида Аманбаев парламент депутатлари олдида қасамёд қилиб, Омбудсман институти фаолиятини ривожлантириш учун бор кучини сарфлашга ваъда берди.\nҚирғизистон омбудсмани лавозими учун танлов июн ойида собиқ омбудсман Турсунбек Ақун истеъфога чиқарилганидан кейин эълон қилинганди.\nМазкур лавозим учун жами 49 номзод курашди. Курашнинг ҳал қилувчи босқичида номзодлардан икки киши – парламент депутати Асия Сасиқбаева ва сўнгги пайтларда “Айил деми” (Қишлоқ нафаси) газетасининг бош муҳаррири бўлиб ишлаб келган Бақит Аманбаев қолганди.\nЧоршанба куни омбудсман лавозими учун парламентда ўтказилган овоз бериш чоғида Асия Сасиқбаевани ҳамкасбларидан 45 нафаригина қўллаб чиқди ва у ғалабани қўлдан бой берди.\n45 ёшли Бақит Аманбаев аввал Озодликнинг қирғиз хизматида ҳам ишлаган. 2005 йил инқилобидан кейин у Қирғизистон телерадиокорпорациясининг реклама-тижорат бўлимига раҳбарлик қилган. 2010 йилдаги инқилобдан кейин эса у қисқа вақт Ўш шаҳар вице-мэри лавозимида ишлаган.\nИюн воқеаларидан кейин бу лавозимдан бўшатилган Аманбаев ўшанда шаҳар мэри Мэлис Мирзақматовни қонли воқеалардан бевосита иштирок бор, деган иддао билан чиққан, Мирзақматов эса бу айбловларни рад этганди. Шундан сўнг Аманбаев Қирғизистон парламентида бир ойча матбуот котиби вазифасини ҳам бажарган.\nҚирғизистонда бу галги омбудсман сайлови осон кечгани йўқ. Аввало, собиқ омбудсман Турсунбек Ақун ўзининг ноҳақ ишдан олинганини айтиб, 18 кундан буён очликни давом эттирмоқда. У сайлов натижаларини тан олмоқчи ҳам, хизмат кабинетини бўшатмоқчи ҳам эмас.\nБунинг устига, кечаги овоз бериш чоғида ортиқча бюллетенлар чиқиб қолгани ҳам, айрим номзодлар фикрича, сайлов легитимлигини савол остига қўяди. Улар омбудсман сайлови ўта сиёсийлашиб кетди, сайлов чоғида коррупция аломатлари кўзга ташланди, деган фикрдалар. Хусусан, иккинчи босқичга парламент депутати Асия Сасиқбаева ва парламенти депутати Урмат Аманбаеванинг укаси Бақит Аманбаевларнинг чиқиши бунга яққол далилдир, демоқда улар.\nНомзодларга кўра, буларнинг барчаси омбудсмен институти эътиборини тушириб юборади.


Курсант вафотидан кейин Ички ишлар вазирлигининг Олмаота академияси раҳбари лавозимидан озод этилди\nИчки ишлар вазирлигининг Олмаота академияси раҳбари «ишониб топширилган қисмда ишнинг ташкил этилиши устидан тегишли назорат йўқлиги учун» лавозимидан озод этилди, деб хабар қилди Қозоғистон Ички ишлар вазирлиги 23 декабрь куни.\nОмербай Смаилов билан биргаликда академиянинг яна олти ходими, шу жумладан унинг тарбиявий, мафкуравий ва кадрлар ишлари бўйича масъул ўринбосари ишдан бўшатилди. Қарорлар Ғарбий Қозоғистон вилоятидан келган курсант ўз жонига қасд қилиш натижасида вафот этганидан кейин қабул қилинди.\n19 ёшли курсант Саламат Утегенов 13 декабрь куни осилган ҳолда топилган. Мустақил “Уралская неделя” газетаси учинчи курс талабасининг онаси билан учрашди ва унинг сўзларида ўғли мунтазам равишда қариндошларидан «сессия учун», «қарзларни тўлаш учун» пул сўраганини ва бу ҳақда ҳеч кимга айтмасликни сўраганлигини ёзди. Нашрнинг таъкидлашича, ўлимидан бир кун олдин, учинчи курс талабаси акасидан 300 минг тенге (700 доллардан ортиқ) миқдорида пул ўтказмасини амалга оширишни илтимос қилган. Марҳум акасига акс ҳолда «у қўлсиз ёки оёғсиз қолиши мумкинлигини» ёзган. WҳатсАпп-даги сўнгги хабарида Саламат Утегенов акасига камарнинг фотосурати ва «Мен кетдим» деган хабар юборган, деб ёзади “Уралская Неделя”. Кейинчалик, 19 ёшли йигит таълим муассасаси шифтида камарига осилган ҳолда топилган.\nКурсантнинг онаси вилоят нашрига айтишича, ўқувчилар томонидан давлат томонидан қўллаб-қувватланаётганига қарамай, ота-оналар ўзлари кийим ва пойафзал сотиб олишган. Бундан ташқари, унинг ўғли унинг стипендия тушадиган банк пластик картаси кимда эканлгини «ҳатто билмаган».\nИчки ишлар вазирлигининг газетага хабар беришича, Олмаота полиция бўлими курсантнинг ўлими бўйича «Ўз жонига қасд қилишга олиб бориш» моддаси бўйича тергов олиб бормоқда, аммо академиядаги товламачилик ҳақидаги саволларга жавоб бермади.\nИчки ишлар вазирлиги 23 декабрь куни Утегенов вафотидан сўнг академияга чек юборилгани, академиянинг 16 ходими интизомий жавобгарликка тортилгани, йэтти нафари, шу жумладан раҳбар ва унинг ўринбосари ўз лавозимларидан озод этилгани ҳақида хабар берди.\n«Академиянинг ўқув жараёни, яшаш шароити, ахлоқий-психологик иқлими, молиявий-хўжалик фаолияти каби комплекс текширув тайинланди», — дейилади ИИВ хабарида.


Бепантен – medu.uz – Дорилар ҳақида маълумотлар ўзбек тилида\nHome Йўриқномалар Бепантен\nОқ ёки сарғиш тусли оқ рангли, кучсиз ҳидли гомоген тиниқ бўлмаган крем.\nЖароҳат ва яраларни даволаш учун воситалар. Жароҳатни битирувчи воситалар. D03AX03\nтаъсир этувчи модда: 50 мг декспантенол;\nёрдамчи моддалар: DL-пантолактон, феноксиэтанол, амфизол К, цетил спирти, стеарил спирти, ланолин (Е913), изопропилмиристат, пропиленгликоль (Е1520), тозаланган сув.\nДекспантенол пантотенат кислотасининг спиртли аналоги бўлиб, худди шундай биологик фаолликка эга. Декспантенол хужайраларга тез киради, пантотенат кислотасига айланади ва худди В5 витамини каби таъсир кўрсатади.\nПантотенат кислотаси ва унинг тузлари сувда эрувчи витаминлар бўлиб, ацетилкоэнзим\nА таркибига киради ва жуда кўп модда алмашинуви жараёнларида ўта мухим роль ўйнайди. Шундай қилиб, декспантенол тери ва шиллиқ қаватларни шаклланиши ва регенерацияси учун зарур бўлган, организмнинг пантотен кислотасига юқори эҳтиёжини қондириши мумкин. Кўпгина қисми организмдан ўзгармаган ҳолда сийдик ва аҳлат билан чиқарилади.\nҚуруқ ва таъсирланган шикастланмаган терини: гиперемия, енгил куйишлар (қуёшдан ва маиший), терини катта соҳаларига ишлов бериш (масалан, қўл бармоқлари, тирсак, тизза ва бошқалар) да даволаш.\nҚуруқ, қизарган терига профилактик ишлов бериш.\nМайда шикастланишларда (ёриқлар, тирналишлар), радио-, фототерапия ёки УБ-нурланиш натижасидаги терини таъсирланишларида терини битиши ва эпителизациясини тезлаштириш.\nКортикостероидларни қўллагандан кейин терига ишлов бериш.\nКремни юпқа қилиб, кунига бир марта терининг шикастланган соҳаларига суртилади. Даволаш давомийлиги касалликнинг характерига ва кечишига боғлиқ.\nҚуйида санаб ўтилган ножўя самаралар спонтан хабарларга асосланган. Уларнинг ҳар бирини учрашнинг аниқ сонини аниқлашнинг имкони йўқ.\nИммун тизими, тери ва тери ости клетчаткаси томонидан: аллергик реакциялар, шу жумладан тери – контакт дерматит, аллергик дерматит, қичишиш, экзема, эритема, тошма, эшакеми, терини таъсирланиши, пуфакли тошмалар.\nДекспантенол хатто юқори дозаларда ҳам яхши ўзлаштирилади ва токсик ҳисобланмайди.\nЛанолин, стеарил спирти ва цетил спирти, пропиленгликоль терини таъсирланишини чақириши (масалан контакт дерматит бўлиши) мумкин.\nКремни кўзга тушишидан сақланиш керак.\nБошқа препаратлар билан ўзаро таъсир ҳоллари маълум эмас.\nҲомиладорлик ва эмизиш даврида кремни қўллаш бўйича чекловлар йўқ.\n30 г ёки 100 г туба илова-варақаси билан бирга картон қутига жойланган.


UzDaily.uz: ЎзЛиДеП: Тошкент – янги инновацион иқтисодиёт тараққий этган шаҳар \nЎзЛиДеП: Тошкент – янги инновацион иқтисодиёт тараққий этган шаҳар\n2017-й. 07-декабрь 16:42\nТошкент, Ўзбекистон (UzDaily.uz) -- Биз учун устувор масала – пойтахтимиз иқтисодиётида саноатнинг, юқори технологияларга асосланган илмталаб ишлаб чиқаришнинг улушини сезиларли даражада кўпайтириш. Биз шаҳар иқтисодиётида экспортга йўналтирилган тайёр маҳсулот ишлаб чиқарувчи, тугал технологик жараёнга эга ишлаб чиқариш корхоналари етакчи ўрин тутиши зарур, деб ҳисоблаймиз. Бунда асосий эътибор асосан мамлакатимизнинг табиий ва хомашё салоҳиятига таянадиган, илғор замонавий технологияларни қўлловчи ишлаб чиқариш корхоналарини ривожлантиришга қаратилмоғи зарур.\nПартия айни пайтда ушбу масалаларни инновацияга асосланган иқтисодиётга ўтиш, илмий-технологик ва инновацион тадбиркорликни барқарор ривожлантиришни таъминлашнинг муҳим йўли деб билади. Биз инновацияни модернизациянинг энг муҳим омили ва ХХI асрда иқтисодий тараққиёт айнан инновация¬лар негизида таъминланади, деб ишонамиз.\nБиз технологиялар йўналишида кескин чора-тадбирлар амалга оширилиши муҳимлигиниэътироф этамиз. Биз иқтисодиётнинг ахборот-коммуникация технологияларидан фойдаланишга асосланган тармоқларини шакллантириш ва жадал ривожлантириш борасида қулай шарт-шароитлар яратишга қаратилган чора-тадбирларни қўллаб-қувватлаймиз. Бизнинг устувор вазифамиз – пойтахтимиз ҳудудий ички маҳсулотида АКТ сектори улушининг жадал ўсишига эришиш. Биз айни пайтда Мирзо Улуғбек туманидаги инновация маркази фаолиятини самарали ташкил этиш ва дастурий маҳсулотлар экспорти ҳажмларини жадал ошириш масалаларига алоҳида эътибор қаратмоқдамиз.\nБиз ахборот технологиялари маҳсулотларини ишлаб чиқувчилар ва уларга буюртма берувчиларга имтиёзлар ва преференция¬лар тақдим этиш, мамлакатимиз ва хориж инвестициясини жалб қилишни рағбатлантириш, замонавий ахборот-коммуникация технологияларини жорий этиш ва уларнинг имкониятларидан янада самаралироқ фойдаланиш тарафдоримиз. “Ахборот технологиялари” бўйича мутахассисликка эга бўлган олий таълим муассасалари ва касб-ҳунар коллежлари битирувчиларини ишга жойлаштиришга, жумладан, иқтидорли ёшларни уларнинг “старт-ап” лойиҳаларини рўёбга чиқаришида қўллаб-қувватлаш йўли билан алоҳида эътибор қаратамиз.


Ўзбекистонда нечта талабалар ётоқхонаси борлиги маълум қилинди – Газета.uz\nLotinchada 6 октябр 2021, 20:34 Жамият\nДавлат статистика қўмитаси маълумотларига кўра, 2020−2021 ўқув йили бошида Ўзбекистонда фаолият юритаётган олий таълим муассасалари сони 127 тани ташкил этган. Уларнинг 88 тасида талабалар учун ётоқхоналар мавжуд.\nШунингдек, Ўзбекистонда 2020−2021 ўқув йили бошида 20 та хорижий олий таълим муассасаи мавжуд экани қайд этилган.\nЭнг кўп ётоқхона Тошкент шаҳрида жойлашган бўлиб, жами 31 тани ташкил қилади.\n2020−2021 ўқув йили бошидаги ҳолатга кўра, вилоятларда фаолият юритаётган олий таълим муассасаларидаги талабалар ётоқхоналари сони:\nСамарқанд вилояти — 9 та\nФарғона вилояти — 8 та\nСурхондарё вилояти — 6 та\nАндижон вилояти — 5 та\nҚашқадарё вилояти — 5 та\nҚорақалпоғистон Р. — 4 та\nБухоро вилояти — 4 та\nТошкент вилояти — 4 та\nНаманган вилояти — 3 та\nХоразм вилояти — 3 та\nЖиззах вилояти — 3 та\nНавоий вилояти — 2 та\nСирдарё вилояти — 1 та.\nЭслатиб ўтамиз, йил бошида Шавкат Мирзиёев Ўзбекистонда 2021−2023 йилларда «Талабалар уйлари» ташкил этиш дастури ишлаб чиқилишини маълум қилганди. Шунингдек, президент ётоқхона ўринлари сонини ошириш учун жорий йилда бюджетдан 50 миллиард сўм ажратилишини айтиб ўтганди.\n9 сентябрда талабалар учун давлат-хусусий шериклик асосида турар жойлар қурилиши бўйича ҳукумат қарори қабул қилинди. Қарорга кўра, республика бўйича жами 228 та талабалар турар жойлари (400 ўринли) барпо этилади. Шундан ҳудудларда 2022 йилда 47 та, 2023 йилда 67 та, 2024 йилда 62 та, 2025 йилда 52 та талабалар турар жойларининг қурилиши белгиланган.\nБундан олдин ижарада яшаётган талабаларга ойлик ижара тўловининг бир қисмини давлат бюджетидан қоплаб бериш тўғрисидаги низом тасдиқланган эди.\n#талабалар турар жойи\nТалабаларга ижара тўловининг бир қисмини қоплаб бериш тартиби белгиланди 27 сентябрь 2021, 10:25\nТалабаларга тадбиркорлар томонидан турар жойлар қурилади 10 сентябрь 2021, 11:58


Уларнинг хизмати ҳам ҳавфли, ҳам қийин, ва кўп қиррали. Кўп вазифалар, карантин даврида ҳам уларни унга қўшиб қўйди. ИИББ олдида турган муаммоларни ҳал қилишда ёрдам бериш учун АТ инновациялар тобора фаоллашиб бормоқда.\nИИВ ушбу тузилманинг теҳник жиҳозлари босқичма-босқич ва режалаштирилган. Тошкент шаҳар ИИББ мультимедиа марказини тезкор ва аналитик иш учун зарур бўлган ускуналар билан жиҳозлаш, бўлим экспертлари ва мутахассислари томонидан мураккаб профессионал вазифаларни бажариш бу борадаги навбатдаги қадам бўлди.\nТошкент шаҳар ИИББ учун ушбу лойиҳа NIHOL компанияси томонидан ўзининг кўп йиллик ва ишончли ҳорижий ҳамкори UIB, inc билан ҳамкорликда муваффақиятли амалга оширилди. Лойиҳа замонавий АТ-ускуналар ва мини-студия учун махсус ускуналарини етказиб бериш ва ишга туширишни ўз ичига олади. Булар – камералар, дронлар, мини-камералар, микрофонлар, маълумотларни сақлаш тизими, ўрнатиш учун ишчи ҳисоблаш станциялари ва катта LED 6x4 мертли экран.\nЛойиҳа доирасида етказиб берилган янги АТ-ускуналар Тошкент шахар ички ишлар Бош бошкармасига тузилма олдида турган вазифаларни ҳал этиш, шу жумладан тезкор суратга олиш учун теxник воситалардан янада самарали фойдаланиш имконини беради.


"Исломий давлат" Манчестердаги террор хуружини "халифат аскари" амалга оширганини иддао қилди\n19 октябр 2020, Тошкент вақти: 21:55\nБритания полициясининг билдиришича¸ Англия шимолидаги Манчестер шаҳридаги концерт зали ташқарисида амалга оширилган портлаш оқибатида ўлганлар сони камида 22¸ жароҳатланганлар сони эса¸ 59 нафарга етган. Улар орасида болалар ҳам борлиги айтилмоқда.\nГувоҳларга кўра¸ портлаш 22 май куни маҳаллий вақт билан соат 21:45 ларда америкалик қўшиқчи Ариана Гранде концерти тугаб¸ ишқибозлар 20 минг кишилик залдан чиқаëтган пайтда амалга оширилган.\nМанчестер полицияси раҳбари Иан Ҳопкинс¸ дастлабки тергов худкуш ҳужумчининг якка ҳаракат қилгани ва қўлбола портловчи мосламани портлатганини тахмин қилаëтганини билдирди.\nПортлаш жойида тана қолдиқлари топилган худкуш ҳужумчи шахсига оид бирор маълумот ҳозирча ошкор этилгани йўқ. Терговчилар¸ худкуш шахсига оид тафсилотларни йиғиш ва унинг бирор террор тармоғига алоқаси бўлган-бўлмаганини аниқлаш ўз олдиларидаги бирламчи вазифа эканини билдирдилар.\nПортлаш ортидан Британия ҳукуматининг фавқулодда қўмитаси (COBRA) йиғинини ўтказган Бош вазир Тереза Мей¸ ҳужумнинг террор ҳаракати экани ва ҳужумчи шахси аниқланганини билдирди.\n- Полиция ва хавфсизлик хизматлари ҳужумчи шахси аниқланганига ишонадилар¸ бироқ терговнинг ҳозирги босқичида унинг исмини тасдиқлай олмаймиз¸ деди Лондон раҳбари.\nМанчестердаги ҳужум муносабати билан мамлакат бўйлаб сайловолди кампаниялари вақтинча тўхтатилди.\nСўнгги хабарларга кўра¸ портлашга алоқадорликда гумонланиб 23 яшар шахс қўлга олинган.\n"Исломий давлат" террор гуруҳи Telegram тармоғи орқали Манчестердаги ҳужумни "халифат аскари" амалга оширганини иддао қилди. Бу баëнотга қадар¸ ИШИДга хайрихоҳлар Манчестердаги қонли воқеани Интернетда байрам қилдилар.\nКонцерт зали ташқарисида қилинган террор хуружидан бир кун ўтиб¸ Манчестердаги Арндале савдо маркази эвакуация қилинди.\nБу ҳаракатга марказда эшитилган портлашга ўхшаш кучли шовқин сабаб бўлган.


Президентлик сайловларидан кун ўтиб, Қозоғистон шимолида портлаш юз берди, яраланганлар бор - BBC O'zbek\nПрезидентлик сайловларидан кун ўтиб, Қозоғистон шимолида портлаш юз берди, яраланганлар бор\nImage caption Сўнгги портлаш ҳодисаси Қозоғистоннинг амалдаги президенти Нурсултон Назарбоев яна бир бор ғолиб чиққан сайловлардан ҳеч қанча вақт ўтмай кузатилмоқда\nҚозоғистон шимолидан келаётган хабарларга кўра, Қўстанай марказида юз берган портлаш ҳодисасида икки киши яраланган.\nСўнгги ҳодиса яна президент Нурсултон Назарбоев ғолиб чиққан сайловлардан кун ўтиб кузатилмоқда.\nАён бўлишича, портлаш маҳаллий вақт билан эрталаб соат 08.40 да шаҳар кўчаларининг бирида юз берган.\nМасъулларга кўра, 56 ёшли бир эркакнинг қўлида гранатага ўхшаш ускуна портлаб кетган.\nРўй берган воқеа оқибатида унинг ўзи ва ўша атрофда бўлган бир аёл тан жароҳати олган.\nХабарларга кўра, икковлон шаҳар касалхонасига олиб кетилган.\nШифохонадаги манбаларнинг айтишларича, "Портлаш оқибатида эркакнинг кўзлари оқиб тушган, қўли узилиб кетган, юзи ва қорни ҳам жароҳатланган". Аёлнинг жароҳати енгилроқ эса-да, шифококорлар унинг ҳам қўлини кесиб ташлашга мажбур бўлишган.\n“Бу гранатага ўхшаш буюм эди. Бу предметнинг аслида қандай бўлганини аниқлаштириш учун экспертиза ва бир қатор текшириш ишларини олиб боришмиз керак. Шунинг учун ҳозирча бу нарсани гранатага ўхшаш предмет дейиш билан чекланамиз," деб айтган Би-би-си билан суҳбатида Қўстанай вилоят Ички ишлар департаменти матбуот котиби Елена Кашарина.\nВоқеа шоҳидларига кўра, "портлаш ниҳоятда кучли бўлган".\nПортлаш сатҳига журналистлар қўйилмаётгани айтилади.\nҚозоғистон Фавқулодда Ҳолатлар бўйича вазирлиги эса, 1 апрел куни Қўстанайдаги тўққиз қаватли турар-жой биносида номаълум шахслар томонидан портловчи модда ўрнатилганига оид аноним хабар олиши ортидан бинодан 70 кишини сафарбар этганди.\nАммо тезкор кучлар ёрдамида амалга оширилган махсус амалиётлар натижасида бинодан бирор бир портловчи модда топилмаганди.\nМаълум бўлишича, ўсмир бола ҳазил куни муносабати билан шундай хабар тарқатган. Ўсмирни жавобгарликка тортиш масаласи кўриб чиқилмоқда.\n1 апрел куни жанубий Олма ота шаҳрида ҳам Шакен Айманов номидаги "Казахфильм" акционерлик уюшмасида бомба ўрнатилганига оид хабар олинган ва 300 киши бинодан эвакуация этилганди.\nЛекин сатҳга етиб келган тезкор кучлар бу ерда ҳам портловчи модданинг изини ҳам топишолмаганди.


2019 йилнинг 5-8 сентябрь кунлари ICAPP (Осиё сиёсий партияларининг халқаро конференцияси) Бош котиби Парк Ро-Бюг томонидан Осиё сиёсий партияларининг халқаро конференцияси доирасида “Аёллар қаноти”нинг 6-йиғилиши ҳамда Ёшлар қанотининг 5-йиғилиши бўлиб ўтди.\nУнда Озарбайжоннинг Баку шаҳрида “Янги Озарбайжон” партияси бошчилигида “Ёшларнинг ижтимоий ва сиёсий фаолиятда ўрни ҳамда хотин-қизларнинг ҳуқуқ ва имкониятларини кенгайтириш” масаласи муҳокама этилди.\nКун тартибидан 2030 йилгача бўлган даврда хотин-қизлар ва ёшларнинг имкониятларини кенгайтиришга ҳисса қўшишга қаратилган масалалар ўрин олди.\nХалқаро конференцияда Ўзбекистон “Миллий тикланиш” демократик партияси Марказий кенгаши раисининг Хотин-қизлар ва ёшлар масалалари бўйича ўринбосари Ф.Мухамеджанова ва Олий Мажлис Қонунчилик палатасидаги ЎзМТДП фракцияси ижрочи котиби С.Исмоиловлар иштирок этдилар.\nХалқаро конференцияда Ф.Мухамеджанова “Хотин-қизлар ва ёшлар ижтимоий сиёсий фаоллигини оширишда Ўзбекистон “Миллий тикланиш” демократик партиясининг стратегияси” мавзусида маъруза қилди.\nМаъруза юзасидан Осиё сиёсий партияларининг халқаро конференцияси Бош котиби Парк Ро-Бюг қуйидаги фикрларни билдирди: “Ўзбекистонда олиб борилаётган кенг кўламдаги ислоҳотларда аёллар ва ёшларнинг ўрни беқиёс эканлигига гувоҳ бўлдик. Айниқса ёшларни қўллаб-қувватлаш борасида билдирилган таклифлар нафақат Ўзбекистон учун балки, Осиё партиялари учун ҳам фундаментал аҳамиятга эгадир. Тақдим этилган таклифлар келажакдаги муваффақиятларимизнинг асоси бўлиб хизмат қилади. Бу соҳада партия билан ҳамкорлик қилишдан манфаатдормиз”.


Бир кечалик келинчак… (18-қисм. Биринчи фасл) - Zamin.uz\n01:10 / 04.11.2018\nОрага чўккан бир неча дақиқалик сукутни яна эшикнинг безовта тақиллаши бузди.\n— Кираверинг, — ўтирган ерида овоз берди Насиба. — Асабим бузилиб турганда намунча қаттиқ тақиқлатишади-а булар?..\nШу орада Билол ҳам қаддини кўтариб, эшик томонга юзланди.\nНоила экан. Эҳтиёткорлик билан рухсат сўраб ичкарига кирди-да, Насибага умидвор термилди.\n— Ҳа, нима гап, Ноила опа? — сўради Насиба ўрнидан қўзғалиб. — Нега хомушсиз?\n— «Мол» опкелишувди, шуни олишга…\n— Опкелишган бўлса, қабул қилинг! Пулини бугун кечгача ўтказиб берамиз!\n— Улар нақд оладиганлар-да! — деди Ноила қимтиниб. — Шунинг учун…\n— У ҳолда кассадан бериб юборинг!\n— Кассада пул йўқ.\n— Ие, нега йўқ бўлади? Шундай катта дўкон кассасида пул бўлмайдими?\n— Инкассаторлардан ортганини Нормат ака олувдилар кеча. Эрталаб қайтараман дедилар, аммо қайтармадилар.\n— Нормат ака? Нега олади? Қанча олди?\n— 60 милён сўм бориди, ҳаммасини олувдилар.\nБу гапни эшитиб Насибанинг кўзлари косасидан чиқаёзди. Шу баҳонада Билол жонланиб ўрнидан турди.\n— Ана, энди ҳақиқатни айтаман, — деди у. — Мендан хавфсираётувдинг, эрингга ишонмаётувдинг. Энди айтаман.\n— Нимани айтасиз?\n— Ноила опа, мен ҳозир чиқиб ўзим ҳал қиламан…\nНоила тушунди ва бош эгганча кабинетни тарк этди.\n— Тоғанг анчадан бери шунақа иш қилиб юрибди, — давом этди Билол. — Ҳозиргача олган пуллари юз милёнга етиб қолди.\n— Наҳотки?.. Тоғам-а? Нега менга бир оғиз айтмади? Мақсади нима? Шунча пулни нима қилади? Нега сўроқсиз олади?..\n— Унисини ўзидан сўрайсан. Мен қаёқдан биламан? Мен… Охирги марта кеча пул олаётганини кўриб қолувдим. Шундан бери мени ёмон кўриб юрибди. Биласанми, тоғанг бўлгани учун индаёлмаяпман. Бошқаси бўлганда…\n— Майли, асабийлашманг, — деди Насиба икки қўли билан бошини чангаллаб. — Мени уйга обориб қўйинг, ғалати бўп кетяпман!\n— Ўзингни эҳтиёт қил, — Билол эҳтиёткорлик билан Насибани қўлтиғидан олди-да, ташқарига етаклади. — Агар менга изн берсанг, тоғангни йўлга солиб қўярдим. Пулларнинг ҳаммасини қайтартирардим.\n— Қайтаради, қайтармай қайга боради. Ҳали қараб турсин!..\nУйга етиб келишгач, манзара янада тундлашди. Нафосат ая бор гапни қизидан эшитди-ю, йиғлашга тушди. Насиба эса кўнгил айниши бир дард бўлса, тоғасининг қилиб юрган иши икки дард бўлиб баттар сиқилар, ҳовлидаги сўрида ўтирганча Нормат полвон кириб келишини кутарди. Ниҳоят унинг қораси кўринди. Нормат полвонни кўргач, биринчи бўлиб Билол ўрнидан қўзғалди. Тоғанинг авзойи бузуқ. Тўппа-тўғри Билолнинг устига бостириб келар, мана-мана мушт туширгулик шашти бор эди.\n— Ҳой, Нормат, ўзингни бос, — ўтирган ерида қичқирди Нафосат ая. — Билол сенга нима ёмонлик қилди?\nБилол ҳам вазиятни олдиндан пайқаб улгургани боис жавоб қайтаришга шай турарди. Аммо Насиба тоғасининг йўлига кўндаланг бўлди.\n— Ҳа-а, Билол арпангизни хом ўрдими? — дея тоғага совуқ боқди у. — Кучингиз шунга етдими? Қани, уриб кўринг-чи, нима қиларканман!..\n— Нима қиласан? — пишқирди Нормат полвон. — Шу сиғинди туғишган тоғангдан азиз бўлдими?\n— Ҳа, азиз бўлди, — бўш келмади Насиба. — У менинг эрим! Сизга ўхшаб кўзимга чўп тиқаётгани йўқ!\n— Нима? Қанақа чўп? Ҳа-а, бойиб кетдингизми? Яқиндаям бурнингизни тортиб юровдингиз! Энди пул тушиб жир битиб қолдими?\n— Ҳой, Нормат, — Нафосат ая чопа келиб укасининг билагидан тортқилади. — Қўшнилар нима дейди? Манави ёққа ўтир! Ўтир дедим!\nНормат полвон опасининг турткилари остида сўрига омонатгина чўкди.\n— Менга қара, — дея Нафосат ая гапни ётиғи билан бошлади. — Жиянингнинг қанча қийинчиликминан оёққа турганини ҳеч ким билмасаям сен билардинг. Нега ўғирлик қилдинг?\n— Қанақа ўғирлик, опа? — дея ўшқирди Нормат полвон. — Ҳаддим сиғмайдими олтмиш милён сўм пулга? Айтинг, ҳаддим сиғмайдими? Мен шу қизингизни гўдаклигидан елкамда кўтариб катта қилганман! Шунинг ҳурмати йўқми?\n— Ие, буни пул деб қўйибди, ука! Жиянинг катта ишнинг тепасида турибди, ахир! Ҳар ёқдан ҳар ким тортқилаб кетаверса, охири нима бўлади? Кап-катта эркаксан, тушунмайсанми шуни? Ё атайин қиляпсанми?\n— Бераман ўша пулини, бошида қолсин! Менга қаранг, эри-чи, манави эрка куёвингиз душманларимизминан ош-қатиқ бўлиб юрибди. Унга мумкин-а? Эртага ҳамма дўконлар-у цехларни тортиб олса, тиззасига шапатилаб қолмайдими шу қизингиз?\n— Тоға, бугун кечқурун пулларни жойига қўясиз, — гапни калта қилди Насиба. — Юз милёндан ошиб кетибди олганларингиз. Кейин бўшсиз. Бошқа ишламайсиз менда! Бошқа гап йўқ. Билолни бўлса, тинч қўйинг! Сизнинг ишингизмас уни тергаш.\n— Ҳа-а, шунақами ҳали? — ўрнидан туриб кетди Нормат полвон. — Бўпти-и! Мана, биз бир сиғиндичалик бўлмай қолибмиз, яхши-и!.. Майли, энди қариндош-уруғчилик, жигарчилик тугади. Биттангам қадам босиб уйимга борма! Нақ бўғизлаб ташлайман!\n— Пулларни опкелинг-да, катта кўча! — деди Насиба. — Менга бунақанги ўғри тоғалар керак эмас!\nОрадан ярим соатча вақт ўтди. Билол диваннинг бир четида ўтирганча Насибанинг сочини силар, индамасди, сукут сақларди. Насиба эса унга ер остидан қараб гап нимада эканини англашга уринар, аммо уддасидан чиқа олмасди. Билолга ишонгиси келарди. Аммо Фурқатнинг ёнида тасаввур этди дегунча эндигина тетапоя бўла бошлаган ишонч ғойиб бўлаверарди.\n«Наҳотки, мен яна адашган бўлсам? — ўйларди ўзича. — Икки марта адашдим. Учинчи бор адашмаслигим керак эди-ку! Наҳотки, Билол шунчалар пасткаш бўлса? Ҳа-а, беҳуда Фурқат билан ош-қатиқ бўлиб юрмагандир? Тоғам бекорга шунча гапни гапириб ташламагандир? У ҳолда нима учун очиғини айтиб қўя қолмаяпти ўзи? Нимани яширяпти мендан? Дўст бўлса, хотиним деса, қадримга етса, қилган яхшиликларимдан миннатдор бўлса, шу ишни қилармиди? Душман шунақа бўладими? Илондек қўйнингга кириб олгачгина заҳарлайдими? Наридан туриб сочиб қўя қолса бўлмайдими заҳрини? Барибир тегади-ку келиб!.. Билмадим. Кимга ишонишниям билмай қолдим? Кимга ишониб суяна бошласам, панд беряпти. Алдашга, чув туширишга бел боғлаяпти. Агар тоғам пул ўғирлаб додимни бермоқчи бўлган чиқса, Билол қандай йўл билан чув туширмоқчи? Демак, Фурқат билан тил топишиб бор дўконларимни тортиб олишни ният қилганми? Шунинг ҳаракатида юрибдими?.. Ҳа-я, эрта-индин ҳаммасини номига ўтказиб мени ҳайдаб солса-чи? Унда нима бўлади? Кимга йиғлаб бораман, кимга?..»\nНасиба хаёллари зўр келиб кутилмаганда Билолнинг қўлини бошидан итқитиб ташлади.\n— Ҳа, нима бўлди? — мулойимлик билан сўради Билол. — Ҳалиям жаҳлингдан тушмадингми? Э, ташвиш қилма, бугун топади пулни! Топмаса, ўзим шуғулланаман.\n— Сиз-чи? — Насиба даст ўрнидан турди-да, Билолга тик боқди. — Ўзингиз қачон бас қиласиз сотқинликни? Мени тириклай гўрга тиққандан кейинми?\n— Уф-ф, — Билол ҳорғинлик билан ўрнидан қўзғалди-да, дераза қаршисига туриб олди. — Мен нима айб қилдим, ахир?\n— Фурқат билан ош-қатиқсиз, мана шу айбингиз! — деди Насиба зарда аралаш. — Нега у билан яқин бўлволдингиз? Майли, бир пайтлар уйида мардикор ишлаганман дедингиз, тушундим. Лекин ҳозир-чи? Ҳозир нима мажбур қиляпти? Биласиз, Фурқат менинг ашаддий душманим. Бир пайтлар мени ит кунига солган ҳам ўша. Келиб-келиб ўша билан дўстлашишингиз алам қиляпти. Очиғини айтинг, айтмагунингизча, менга яқинлашманг!..\n— Ҳали шунақами? — дея унга яқин келди Билол. — Демак, яқинлашмаслигим керак, шундайми? Жуда яхши, унда яхши қол! Мени излаб овора бўлма, барибир тополмайсан!\nШундай деб Билол ташқарига чиқиб кетди. Насиба эса бу ишини шунчаки жиззакиликка йўйди-ю, индамай ётаверди. Аммо орадан ўн, ўн беш, йигирма дақиқа ўтди ҳамки, Билол қайтиб ичкарига кирмади. Шундагина безовталиги ортиб чопқиллаганча ҳовлига чиқди. Ҳовлида ҳеч ким йўқ эди. Шоша-пиша ортга қайтиб телефонига ёпишди. Афсуски, Билолнинг рақамига туша олмади. Бу баттар юрагига хижиллик солиб қўриқчилардан бири Низомга қўнғироқ қилди. Орадан ярим соатча ўтди, ё ўтмади, Низом етиб келди.\n— Менга қара, — деди Насиба йиғлагудек бўлиб. — Дўконларнинг биронтасига мабодо Билол аканг бормадими? Кўзинг тушмадими?\n— Тушди, — деди Низом жиддийлик билан. — Боягина кўрдим.\n— Қаерда кўрдинг? Нима деди?\n— Буни сизга айта олмайман, опа, — деди Низом ер чизиб. — Ҳақим йўқ.\n— Ие, нега айтолмайсан? Ким буйруқ берди сенга?\n— Билол акам илтимос қилувди. Шунга…\n— Мен билмайман, — Насиба апил-тапил оёғига туфлисини илди-ю, қўлига сумкачасини олди. — Ҳозироқ унинг олдига оборасан! Қани, олдимга туш!\n— Опа, ундай қила олмайман, — деди Низом қайсарланиб. — Сўз берганман!\n— Сен башарти ишдан бўшашни хоҳлаб қолмадингми? — Насиба бу гал нозик жойидан олди. — Агар шундай бўлса, ҳозироқ ҳайдаласан!\n— Опа-а, илтимос, кечиринг, ваъда бергандим-да!\n— Юр дедим сенга! Обор мени ўша Билол аканг турган ерга!..\n— Хўп, — деди бўшашиб Низом. — Фақат… Кўрганларингизга… Илтимос, опажон, нима кўрсангиз, мени аралаштирмасангиз, ёлвораман! Мен… Балога қолиб кетаман кейин!\n— Кўнглинг тўқ бўлсин! Сен обориб қўй-да, орқага қайтавер!\nМашина жойидан қўзғалди. Низомнинг сирли гаплари, қайсарланиши Насибани баттар шубҳалантира бошлади. Энди умуман ишончи йўқолиш палласига кирди. Билол кўз олдига келди дегунча асабийлашаверди.\n«Демак, бирёқда туғишган тоғам, иккинчи ёқда Билол ҳам менинг пойимни қирқишга тушибди, — кўнглидан ўтказди у. — Мана, ҳозир ҳаммаси ошкор бўлади. Жойида ҳал бўлади ҳаммаси. Ифлос… Номард!.. Худо олсин сендайларни!..»\nЯнгиликлар » Ҳаёт тарзи » Бир кечалик келинчак… (18-қисм. Биринчи фасл)


Президентнинг жорий ҳафтадаги иш графиги эълон қилинди\nПрезидент Матбуот котиби Шерзод Асадов Ўзбекистон Миллий матбуот марказидаги брифингда давлат раҳбарининг бу ҳафта учун режалаштирилган тадбирлар ҳақида маълумот берди.\n2021 йил ҳийласи: ёшларни замонавий тамаки маҳсулотини истеъмол қилишдан сақлаш мумкинми?\nЁш истеъмолчиларни замонавий тамаки ва никотин маҳсулотлари воситасида қармоққа илинтириш – тамаки саноатининг асосий стратегияси, – дейди Соғлиқни сақлаш вазирлигининг тамакига қарши кураш бўйича консультанти Шуҳрат Шукуров. Биз унга мавзуга доир бир нечта долзарб саволларни бердик ва уларнинг ҳар бирига мутахассис батафсил жавобларни тақдим этди.\nЎзбекистон ва Покистон ҳамкорликда Заҳириддин Муҳаммад Бобур ҳақида фильм суратга олади\nЎзбекистон ва Покистон ҳамкорликда Заҳириддин Муҳаммад Бобур ҳақида фильм суратга олади.\n‹ Олдинги 1 2 3 4 5 6 … 158 Кейинги ›


Жамият 23:03 / 16.05.2018 20269\nШу кунларда KUN.UZ сайтига муаллифи кўрсатилмаган мурожаат (аноним – юмалоқ хат) келиб тушди. Қуйида мазкур мурожаат имло хатолари сақланган ҳолда тақдим этилмоқда.\n“Гапни кискасини айтганда СИЗларга илтимосим бор. Шу кунларда Тошкент шахар учтепа туманидаги 107 мактаб олдида янги бино - уй курилиши бошланган. Мактаб укувчилари укитувчилари канча сурашмасин, каршилик килишмасин фойдаси булмади, мактаб деворига туташ (шундок караганда мактаб худуди деса хам булади) майдонда бир неча йиллик дарахтлар бир кунда кесиб ташланди, тезда уй курилиши бошланди. Сизлардан ИЛТИМОСИМ, шу худудга чикиб журналистик суриштирув утказсангиз, уз кузингиз билан куриб килинаетган иш тугрими еки нотугрими, бахо бериб KUN.UZда ёзсангиз. Болаларимиз учун, мактаб учун фойдали нарса курилса\nяхши булмасмиди? 1.Курилаетан уйда яшовчилар кандай яшайди билмадим, худуд кичкина, мактабга кушилиб кетган. 2. Мактабдаги болажонларимиз учун жуда нокулай жойда куриляпти. Айнан шу кунларда жуда окилона карорлар чикарилмокда (дарахтлар кесилишини тухтатилиши, биноларнинг нотугри курилишини тухталиши)”, - дейилади.\nТўғрисини айтганда, биз мазкур мурожаатни умуман кўриб чиқмасликка тўла ҳақли эдик. Шунга қарамай, мурожаатчини ҳурмат қилган ҳолда унда кўрсатилган манзилга бориб ҳолат билан танишдик.\nҲақиқатдан ҳам қурилиш ишлари олиб борилаётгани тасдиқланди. Бироқ юмалоқ хатдаги таъкидланган жиҳатлар умуман ўз исботини топмади, десак хато қилмаймиз. Мурожаат муаллифи номаълум бўлгани сабабли, 5 қаватли турар-жой биносини қураётган “Тулпор” МЧЖ вакилларидан изоҳ олиш билан чекландик.\nҚайд этиш ўринлики, қурилиш майдони хавфсизлик меъёрларига тўла мос равишда ўраб чиқилган. Қолаверса, қурилишни олиб бориш учун барча ҳужжатлар тайёрланган. Ҳоким қарори билан ер майдони ажратилган. МЧЖ вакилининг сўзларига кўра, қурилиш ишлари бошлаганидан бери атрофдаги кишилардан давлат идораларига турли мурожаатлар бўлмоқда, бироқ аниқ бир фуқаро бирор даъво билан келмаган.\nТаъкидлаш ўринлики, бизлар ҳужжатлар билан тўла танишиб чиқдик. Бундан ташқари кўп қаватли бино тархида қурилиш ишлари якунланганидан сўнг, унинг атрофи тўла ободонлаштирилиши белгилангани, ён-теваракларидаги биноларга халақит қилмаслиги, ёнғин хавфсизлиги ва бошқа хавфсизлик меъёрларига мос келиши белгиланган бўлиб, давлатнинг масъул идоралари томонидан тасдиқланган.\nШунга кўра, айтиш мумкинки, мазкур кўп қаватли турар-жой биноси қурилиши билан боғлиқ ҳеч қандай қонунбузарликлар аниқланмади.\nТаҳририятдан: Ушбу юмалоқ хат ўрганилгани муаллифи кўрсатилмаган мурожаатларни бемалол йўллаш мумкинлигини англатмайди. Имзосиз мактублар ва мурожаатлар аксар ҳолларда рад этилади.


Терма жамоага чақирилган Сергеев соқолини олиб ташлашга ваъда берди (ФОТО)\n2 ноябрь, 2021, 10:50\nТеглар:Россия | Крилья Советов | Валерий Карпин\nКарпин уни танлади.\nСамаранинг "Крилья Советов" клуби ҳужумчиси Иван Сергеев Россия терма жамоасидан чақирув олгани учун соқолини олиб ташлашга ваъда берди. Терма жамоа бош мураббийи Валерий Карпин уни Кипр ва Хорватия билан бўлажак ўйинлар учун якуний рўйхатга киритди.\n“Расман: Иван Сергеев Россия терма жамоасидан қайтгач, соқолини олдириб ташлайди”, - дейилади “Крилья Советов” матбуот хизмати хабарида.\n26 ёшли Иван Сергеев 2020 йилнинг ёзидан буён "Крилья Советов"да ўйнаб келмоқда. Ўтган мавсумда у ФНЛнинг 39 та ўйинида 40 та гол уриб, жамоасининг премьер-лигага чиқишига ёрдам берди. Ҳужумчи жорий мавсумда 15 та ўйинда 6 та гол урди. Трансфермаркт маълумотларига кўра, Сергеевнинг трансфер нархи 2,3 миллион еврони ташкил қилади.\n"Канчельскис? Ҳамма гап шартномада, Тошкентга келишимиз саргузаштларга бой бўлган, нима сабабдан ўзбеклар ютмаслиги керак?!" - Собиқ "спартакчи" билан эксклюзив суҳбат\nКарпин: Шомуродовни Россия терма жамоасига чақирган бўлардим. Чунки...\nКарпин Россия терма жамоасига кимларни чақирди?


Украина ҳарбийлари Луганскдаги милиция идорасини озод қилди\n17 август куни Украина ҳарбийлари Луганск шаҳридаги милиция идораси ҳукумат кучлари томонидан ишғол қилганини билдирди. Россия чегарасига яқин жойлашган Луганск шаҳрини Россия тарафдори бўлган айирмачилар апрел ойидан бери назорат қилаётган эди. Якшанба куни айирмачилар Луганск вилоятида армияга қарашли МИГ-29 учқичини уриб туширди.\n17 август куни Киевда ўтказилган матбуот анжуманида Украина Миллий хавфсизлик ва мудофаа кенгаши матбуот котиби Андрей Лисенко ҳукумат кучлари мамлакат шарқида олиб борган амалиётлар ҳақида журналистларга қуйидагиларни маълум қилди.\n- Кеча, Луганскдаги Велика Верхункада шиддатли жанглар бўлиб ўтганидан сўнг, Украинанинг аксилтеррор кучлари Жовтневий туманидаги милиция идорасини ўз назоратига олди ва бино устига Украина давлат байроғи тикилди. Шунингдек, Донецк вилоятидаги Ждановка шаҳри ҳам озод қилинди. У ерда ҳам мамлакат миллий байроғи кўтарилди, - дея баёнот берди Миллий хавфсизлик ва мудофаа кенгаши матбуот котиби.\nАндрей Лисекно сўнгги 24 соат давомида Россиядан Украинага янги ҳарбий қурилмалар, жумладан, учқичларга қарши ишлатиладиган учта “Град” тизими кириб келаётгани кузатилганини маълум қилди.\n17 август куни Кремл матбуот котиби Дмитрий Песков Россия Украинадаги айирмачиларга ҳарбий техника жўнатгани ҳақидаги айирмачилар иддаосини инкор қилди.\nПесковнинг раддияси ўзини Донецк Халқ Республикаси деб эълон қилган Республиканинг Бош вазири Александр Заҳарченко 16 август кунги чиқишида Россиядан 150та зирҳли машина, жумладан, 30та танк ҳамда сўнгги тўрт ой давомида ҳарбий тайёргарликдан ўтган 1200 киши айирмачиларга келиб қўшилганини иддао қилганидан кейин янгради.\nЯкшанба куни Украина расмийлари Россия тарафдори бўлган айирмачилар Луганск вилоятида армияга қарашли МИГ-29 русумидаги учқични уриб туширганини маълум қилган эди.\nРасмийларга кўра, парашютда сакраган учувчини Украина ҳарбийлари қутқарган.\nАйни пайтда Россия ва Украинанинг чегара ва божхона расмийлари Россия 280та юк машинасида жўнатган 1856 тонна гуманитар ёрдам юкларини тўлиқ текшириш борасида келишувга эришди. Халқаро Қизил Хоч ташкилоти келишув қандай бажарилаётганини кузатишини билдирди.\nРоссиядаги ахборот агентликлари хабарига кўра, якшанба куни 16та юк машинаси гуманитар карвондан ажралиб, Россия томонидан чегара пунктига қараб кетган.\nУндан олдин Москвадаги Халқаро Қизил Хоч расмийлари гуманитар ёрдам юклари ортилган машиналар карвони тўхтаб қолган жойга ташкилот инспекторлари етиб боргани ва текширув 17 август куни бошланиши эҳтимолдан йироқ эканини маълум қилган.\nКиев расмийлари халқаро ташкилот рухсат бермаганини баҳона қилиб, машиналар карвони Украина ҳудудига киришига қаршилик қилиб келаётган эди.\nАйрим украиналиклар Россияни, гуманитар ёрдам баҳонасида, айирмачиларга қуроллар етказиб беришга уринаётганликда айблаган.\nРоссия расмийлари ушбу айбловларни кескин рад қилган.\nХалқаро Қизил Хоч ташкилоти расмийлари гуманитар ёрдам ортилган машиналар чегарани кесиб ўтмасидан аввал Украина шарқида уришаётган томонлардан гуманитар ёрдам карвонига ҳужум бўлмаслиги ҳақида кафолат берилишини кутаётганини маълум қилди.


3 август, 2019, 10:00\nТеглар:Миржалол Қосимов | Вадим Абрамов | Самвел Бабаян | Эктор Купер | Осиё Кубоги | ЖЧ-2018\nҚосимовнинг "Боллада айб йўқ" ибораси, Абрамовнинг "Барселона"си, мухлисларнинг Бабаянга нафрати ва Европадан келган Купер\nЎзбекистон терма жамоасида ишлаган 4 мураббий Қосимов, Абрамов, Бабаян ва Купернинг муҳим ўйинларини эслаб ўтамиз.\nТерма жамоамиз бош рулида энг кўп ўйин ўтказган Миржалол Қосимов умумий 40 та учрашувда термамизни майдонга бошлаб тушган. Шулардан, 18 таси ғалаба, 11 таси дуранг ва яна 11 таси мағлубият билан якунига етган.\n2008-2010 ҳамда 2012-2015 йиллар футбол бўйича Ўзбекистон терма жамоасининг бош мураббийи лавозимида ишлаган. Бундан кўзланган асосий мақсад, мамлакатнинг бош жамоасини ЖЧга олиб чиқиш бўлган. 2 бор шундай ишончга эга бўлган Миржалолнинг терма жамоадаги энг яхши ва энг ёмон ўйинларини эслаб ўтамиз.\nЭнг яхши ўйинлари.\nЖЧ-2010 саларашининг сўнгги босқичида Қатар терма жамоасини қабул қилган Ўзбекистон рақибларини аямай 4 та гол урган. Фарход Тожиев ва Жасур Хасановнинг бенефисига айланган баҳсда, 18 минг мухлис стадиондан учрашувни кузатган. "Пахтакор" ўйингоҳида бўлиб ўтган ушбу учрашув 2009 йилнинг 28 март куни бўлиб ўтган.\n2012 йил 14-ноябрь Эроннинг Теҳрон шаҳрида жойлашган "Озоди" стадиони. 43700 нафар томошабин кўз ўнгида. ЖЧ-2014 саралаш босқичининг ўта муҳим беллашуви. Қийин ва оғир ўйинда Қосимов шогирдлари Осиёнинг кўзга кўринган мамлакати Эрон термасини Улуғбек Бақоевнинг 71-дақиқада киритган ягона голи эвазига таслим қилган.\nЖЧ-2014 саралаш босқичи. Гуруҳ босқичидаги сўнгги учрашув, барчасини хал қиладиган ўта муҳим тур ўйинлари бўладиган 2013 йилнинг 18 июнь кунига тўғри келди. Қосимов бошчилигидаги терма жамоамизнинг энг ёрқин ўйинларидан бири бўлиб ўтди. Тошкентнинг "Бунёдкор" стадионида Қатар терма жамоасини 5:1 ҳисобида "ер тишлатди". Австралиялик хакам Питер Грин бошқариб борган учрашувда, терма жамоамиз футболчилари хоҳлаганларича хужум қилишди. Шу кунгача эхтиёткорона ва ёпиқ футбол ўйнаган терма жамоамиз шу куни 5 та тўп фарқи билан ғалаба қозонишлари керак эди. Ёрқин ва очиқ ўйин билан мухлисларнинг олқишларига сазовор бўлган термамизнинг шу кунги ўйинидан сўнг, яна бир бор ўзбек футболи хужумкор ўйинни хуш кўришига амин бўлгандик.\nАслида учрашувнинг биринчи ярим қисмидан сўнг 0:1 ҳисобида мағлуб бўлаётган эдик. Танаффусдан сўнг тақдирга тан беришган шекилли кетма-кет хужумлар уюштириб, 5 та гол уришга эришган. Озарбайжон чемпионатида тўпурарлик кўрсатиб, термада гол уриш нималигини билмай келган Баходир Насимов ҳам "дубль" қайд этган.\n2015 йил. Австралия. Осиё Кубоги мусобақаси январь ойи. Гуруҳ босқичида КҲДР(1:0) мағлуб этилди, Хитой(1:2)га ютқазиб қўйдик. гуруҳнинг сўнгги учрашуви Саудия Арабистонига қарши кечди. Шу куни терма жамоамизда янги юлдуз порлади. Бу Сардор Рашидов эди. Бу истеъдодни ўзбек халқи Европада тўп суришидан умид қилган. Саудияликлар дарвозабони оёқлари орасидан тўпни ўтказиб юборган ҳолда гол ургани-ю учрашувда "дубль" қилиб, қаҳрамон бўлгани барчамизни қувонтирганди ўша кезлар. Якунда 3:1 термамиз чорак финал йўлланмасига эга бўла олганди.\nАламли мағлубиятлари ва энг ёмон ўйинлари.\nЖЧ-2010 сўнгги саралаш босқичи гуруҳ ўйинлари. 2009 йилнинг иккита санаси 11-февраль ва 17-июнь.\nБахрайн термасига қарши бўлиб ўтган ўйинлар. Олдинига Тошкентда, кейин эса Манамада. икки маротаба бир хил таблода 0:1 ҳисоби. Игнатий Нестеров дарвозасига жарима зарбасидан урилган иккита ўйинда 2 та гол. 12 очкога тенг бўлган 6 очко араб жамоаси фойдасига хал бўлган. Ёдимизда қолган ушбу учрашувларда Бахрайн термаси аъзоси Махмуд Абдурахмон стандарт вазиятдан унумлий фойдаланиб кетган. Биринчи учрашувда, 90+1'да Нестеров ушбу зарба олдида ожиз қолган. Манамада сценарий қайтадан такрорланган. Фақат бу сафар 74-дақиқадаги гол барчасини хал қилган. Шундан сўнг, Махмуд Абдулрахмон Игнатийнинг тушларига кириб чиққан бўлса ажаб эмас.\nЖЧ-2014 саралашида ёмон натижалар қайд этмаётган эдик. ЖЧга чиқишимизга ишонч жуда юқори даражага чиқиб бўлган бир пайтда, меҳмонда Жанубий Кореяга қарши кечган баҳснинг 43-дақиқасида Акмал Шорахмедов ўйин антиқахрамонига айланган. Акмалнинг автоголи узоқ муддат давомида, кенг муҳокамаларга сабаб бўлди. Бу ҳар қандай футболчининг руҳиятига ўта жиддий таъсир кўрсатмай қолмайди. 50 мингдан зиёд мухлис ташриф буюрган беллашувда, нимагадур Қосимов ўзгаришларга кеч қўл урди. Футболчилар мағлубиятга учраётганларига қарамай, 0:1 ҳисобига рози бўлгандек ўйнашди.\nБуни ҳаттоки ўйиндан кейинги матбуот анжуманида, Қосимовнинг ўзи ҳам таъкидлаб ўтган. Айнан, матбуот анжуманларининг бирида Миржалолнинг айтиб ўтган машхур ибораси "Боллада айб йўқ" кенг тарзда тарғиб қилинган, ҳатто санъат аҳли ҳам бу борада ўз чиқишларини намойиш этишган.\n2015 йил. Осиё Кубогининг чорак финал учрашуви. Жанубий Корея билан кечган қийин беллашувнинг асосий вақтида ҳисоб очилмади. 15 дақиқадан қўшиб берилган 2 та бўлимда, корейслар юлдузи Сон "дубль"га эришди. Ҳозирда бутун Европа бўйлаб донғи кетган осиёлик юлдуз, кейинчалик ёшлар термаси сафида ҳам армияга бормаслик учун терма жамоамизга қарши баҳсда голлар уриб, бош жамоамизни мусобақадан чиқариб юборган.\nВадим Абрамов. Ўзбекистон термасини ЖЧга олиб чиқишни жуда қаттиқ хоҳлаган мураббий.\nМиллионлаб ишқибозлар қалбидан жой олган мутаҳассис. 2010-2012 йиллар давомида терма жамоамиз бош мураббийи бўлиб ишлади. Қисқа вақт бўлса-да, ўзбек халқининг каттагина қисми мехрини қозонди.\nЛавозимидан озод бўлганига 7 йил тўлди. Ҳамон мухлислар орасида Абрамовни қайтариш кераклигини истайдиганлар сон-саноқсиз. Унинг бошчилигида терма жамоамиз 28 та баҳсни ўтказган. 11 та ғалаба, 5 та дуранг ва 12 мағлубият.\nАслида бир қатор ўйинларни ёзишимиз мумкин. Биз энглари орасидан энгларини саралаб олдик.\n2011 йил январь ойи Қатарнинг Доха шахри. Осиё Кубогининг очилиш учрашувида Қатар термасига қарши баҳс олиб бордик. 37 мингдан зиёд иҳлосманд тўғридан-тўғри стадиондан ўйинни кузатиб борди.\nБутун жаҳон бўйлаб Қатарнинг ғалабасига хеч ким шубха қилмаган эди. Фақат ўзбекистонликлар ўз суюклиларига ишонишган беллашув. Иккинчи бўлимда Одил Ахмедовнинг шедевр голи мусобақа очилиш учрашувининг хақиқий безагига айланган эди. 2 карра Осиёнинг энг яхши футболчиси Сервер Жепаров навбатдаги голни ҳам урди. Якунда 2:0 терма жамоамиз фойдасига хал бўлди.\nУшбу Осиё кубоги давомида Ўзбекистонда футбол мухлислари ҳаддан зиёд бахтиёр эдилар. Оммавий ахборот воситаларида бутун дунёда термамиз ҳақида нималар дейилаётгани ёритилиб бориларди.\nЎзининг хужумкорлиги, тўп назоратини қўлга олиб, чиройли пасларни ижроши этиши билан Абрамов жамоасини "Барселона"га қиёслаганлар талайгина эди. Жуда илиқ фикрлар ўзбекларни мағрурлантирарди. Футболчиларнинг барчасига мадҳияни ёддан билиш зарурлигини таъкидлаб, ҳатто ёд олишга ҳам мажбур қила олган Абрамов айнан шу жиҳатлари билан ҳам бошқа касбдошларидан ажралиб турарди.\n2 ғалаба ва 1 дуранг гуруҳдан чиққан термамиз, чорак финалда Иорданияга қарши баҳс олиб борди. Хужумчига ҳос характерни намойиш эта олган, 2-рақам остидаги форвардимиз Улуғбек Бақоев 2-бўлимнинг бошидаёқ 2 та гол урди. Бунга иорданияликлар битта гол билан жавоб бера олишган ҳолос.\nЖЧ-2014 иккинчи саралаш босқичида, Япония мехмони бўлган вакилларимиз иккинчи таркиб билан 45 минг мухлис кўз ўнгида, хеч кимга мағлуб бўлмай келаётган "самурай"ларни таслим этди. Ўшанда, Япония терма жамоаси Осиёнинг амалдаги чемпиони эди ва бир қатор ўйинлардан буён мағлуб бўлмай келаётган бир пайт эди. Бу ўйинни ёдга олар эканмиз, албатта, Шадрин йодимизга тушади.\nБеллашувдаги ягона гол муаллифи бу ёруғ оламни эрта тарк этган.\nЭнг аламли ва энг ёмон ўйинлари.\nЯна бир бор 2011-йилги Осиё Кубогига қайтамиз. Бу сафар ижобий хотира билан эмас. Аслида, кўпчилик эслашни хоҳламайдиган беллашув. Нестеров жароҳатидан сўнг, дарвозамизни кечаси билан ухламай чиққан Темур Жўраев қўриқлаган эди. Бу баҳсдан кейин ҳам, уни ухлаганлигига ишониш қийин.\nЎзбек футбол мухлислари учун хақиқий "шок" ҳолати бўлган кун. Австралия терма жамоаси ярим финалда, дарвозамизга аёвсиз тарзда, жавобсиз 6 та гол урган. Келинг бу ўйинни кўп эслаб, яраларимизни янгиламайлик. Ўшанда термамиз ростакамига сочилиб кетганди.\nБундай ўйиндан кейин, кайфиятини ижобий томонга тиклаб улгурмаган Ўзбекистон 3-ўрин учун баҳсда Жанубий Корея билан беллашди. Ўйиннинг биринчи бўлимида кетма-кет голлар ўтказган вакилларимиз бироздан сўнг, ўзларига келишди ва вазият яна-да жиддийлашиб кетишини тушуниб етишди шекилли, голлар уришни бошлашди. Бу сафар Александр Гейнрих катта саҳнага чиқди. "Дубль"ни нишонлаган футболчимиз кейинчалик айнан корейслар чемпионатида фаолиятини давом эттирган. 3-ўрин учун кечган учрашувда эса, корейсларга 2:3 ҳисобида мағлуб бўлганмиз.\n2014 йилги жаҳон чемпионатига саралаш ўйинлари доирасидан ўрин олган Эронга қарши беллашувда бир қатор футболчиларимиз дисквалификация туфайли иштирок этишолмасди. Таркибимизнинг тенг ярми иккинчи таркибдан ташкил топган баҳсда термамиз 0:1 ҳисобида мағлуб бўлган. Тўлақонли термамиз устунлигида ўтган беллашувнинг сўнгги дақиқасида қарши хужумдан киритлган ягона гол учрашув тақдирини хал қилган. Ўйиндан кейинги матбуот анжуманида кўзда ёш ва ишонч билан "биз барибир ЖЧга чиқамиз" деган Абрамов эртаси куниёқ ягона мағлубият билан истеъфога чиқарилган эди.\n"Пахтакор" клубида қилган узоқ йиллик хизматларидан сўнг, терма жамоа Самвелга ишониб топширилди. Бу вазият мухлислар томонидан турлича қабул қилинди. Кимдур қаршилик кўрсатса, кимдур умид қилиб, ишонч билдирди. Зеро, унинг "Пахтакор"да қилган ишлари беқиёс эди. Терма жамоа бош мураббийи сифатида 24 та баҳсни ўтказган. Шулардан 16 таси ғалаба билан якунланган бўлса, 2 таси дуранг ва яна 6 таси мағлубиятни олиб келган.\nЖЧ-2018 иккинчи саралаш босқичидан ўрин олган азалий рақибимиз Бахрайндан қисман ўч олишга эришдик. Афсуски, бу илгаридек биз билган ва кўрган ўша кучли Бахрайн эмас эди. Ушбу мамлакатда футбол савиясида пастлашиш бор эди. Шундай бўлса-да, мехмонда термамиз жавобсиз 4 та гол ура олишган. Беллашувнинг биринчи бўлими 0:0 ҳисоби билан якунига етганидан сўнг, иккинчи бўлимни юқори кайфиятда ўтказиб, Игорь Сергеев, Сардор Рашидов, Одил Ахмедов ва Элдор Шомуродов ўз ҳисобларига биттадан гол ёзиб қўйишган.\nЖЧнинг сўнгги саралаш босқичида асосий рақибларимиз Жанубий Корея ва Эрон терма жамоаларини мағлуб эта олмаганмиз. Аммо, гуруҳдаги 3-ўрин учун кураш олиб бориши таҳмин қилинган терма жамоаларни мағлуб этганмиз. Улардан бири Тошкентда 34 минг мухлис кўз ўнгида Сурия термасини афсонавий футболчимиз Александр Гейнрихнинг киритган голи эвазига таслим этганмиз.\nБизнинг фикримизча, Бабаян бошчилигидаги термамизнинг энг яхши ўйини Хитойга қарши бўлиб ўтган.\nХужумкор ва чиройли ўйинимиз ушбу баҳсда кўринган. Хитой Тошкентда мехмон бўлган ва 2:0 ҳисобида мағлуб бўлган. Терма жамоамиздан Марат Бикмаев ва Отабек Шукуров гол уришга эришган.\nЭнг ёмон ва энг аламли ўйинлари.\nБу борада ҳам биз энглар орасидан энгларини танладик десак, муболаға бўлмайди. Бабаян даврида 6 бор мағлуб бўлган Ўзбекистон Жанубий Кореяда очко олиши мумкин эди. Корейсларга қарши баҳсни ёмон бошламагандик. Ҳатто, биринчи бўлиб гол уришга ҳам эришганмиз. Кореяликларнинг химоядаги палапартишликлари оқибатида дарвозабон олдинга чиқиб кетган вазиятдан Бикмаев маҳорат билан фойдаланди. Афсуски, иккинчи бўлимда ҳисобни ушлаб қолиш термамизга насиб этмаган. Жанубий Кореянинг захирадан майдонга тушган футболчилари ўйинни кучайтиришди ва гол ҳам уришга эришишди. Оқибатида 2:1 термамиз зарарига.\nКелинг, Эрондан учралган мағлубиятларга эмас, балки Сурия ва Хитой каби термалар таъзиримизни беришган учрашувларга тўҳталамиз.\nОмар Ал-Сома ва Омар Ал-Харбин каби форвардларга эга термага қарши мехмондаги баҳс, гўёки дуранг натижа билан якунига етадигандек эди. Аммо, учрашувни бошқариб борган Бирлашган Араб Амирлиги мамлакатидан келган хакам, 90+1'да дарвозамиз томон белгиланган 11 метрлик зарба нуқтасини кўрсатди. Сурияликлар вазиятни бой беришмади ва 1:0 кўринишидаги ғалабани илиб кетишди.\nҲудди шу сценарийга ўхшаш яна бир ўйин. Бу баҳсда ҳам дурангни хиди келаётган бир пайт эди.\nХитойда 51 мингдан зиёд томошабин кўз ўнгида бўлиб ўтган беллашувда вакилларимиз гол уришмади.\nШри-Ланкалик хакам ўйиннинг 84-дақиқасида дарвозамиз томон пенальти қўйиб берди. Шундан сўнг, Хитойликлар таблодаги ҳисобни 1:0 қилиб қўйишди ва учрашувда бошқа ҳисоб ўзгармади.\nХалқнинг каттагина қисмини Самвел Бабаянга бўлган муносабатни жиддий кўринишга келтирди. Ушбу мутаҳассисдан нафратланиб қолган мухлислар эътирози тинмади ва хориждан кучли мураббий келишини талаб қила бошлашди.\nМухлисларнинг талабини ерда қолдирмаган раҳбарлар дунёга машхур Эктор Куперни олиб келишди. Ҳаттоки, Купер номзодини ҳам маъқул кўрмаганлар йўқ эмас. Яна кўпчилик бу мутаҳассисга ишонч билдириб, вақт кераклигини айтишмоқда.\nКупернинг иш услубидаги энг яхши томонларидан бири, бу футболчилар танловида десак ҳам бўлади.\nТўғри бу кўпчилик учун ҳам маъқул келмаяпти. Кимдур керак эмас, яна кимнидур чақирмаяпти қабилидаги гаплар. Бундай ҳолат дунёнинг ҳар қандай жамоасида кузатилади. Аммо, Купернинг олдинги мураббийлар билан солиштирганда таркиб танлаш жиҳати нисбатан яхшироқ. Ҳар ҳолда, Олим Навкаров, Лутфулла Тўраев, Александр Лобанов каби футболчилар термамизда кўринмаяпти.\nКупер Ўзбекистон термаси бош мураббийи лавозимлигида 15 та баҳсни ўтказди. 7 та ғалаба, 3 та дуранг ва 5 та мағлубият. Биз Купернинг терма жамоамиздаги энгларни танлашимиз учун вариантлар кўп бўлмаганлиги сабабли, ўртоқлик ўйинларига ҳам эътибор қаратдик. Барчасига эмас, балки асосийларига.\nКупер бошқарувида, ўртоқлик ўйинларида ишончли ўйинлар ва натижалар етарлича, аммо биз кўпроқ расмий ўйинлардан фойдаланишга қарор қилдик.\nОлдинги чизиқдаги футболчиларга эркин ўйнаш имконини берадиган Купернинг жамоаси 2019 йилги Осиё Кубогининг илк учрашувида қийинчиликка учраган эди. Нестеровнинг қаҳрамонлиги бир қатор голлардан термамизни қутқариб қолганди. Уммонга қарши учрашувда, захирадан майдонга туширилган Элдор Шомуродов эса, учрашувга голи билан нуқта қўйган. Якунда 2:1 вакилларимиз фойдасига.\nТуркманистон термасини 4:0 ҳисобида таслим этганимизга кўп ҳам вақт бўлмади. Шу боис, ўйин тафсилотлари ёдингизда бўлса ҳам керак. Осиё Кубогининг гуруҳ босқичида ўйини очилиб кетган Шомуродов, ўз маҳоратлари билан майдонда ажралиб турган Машарипов, Сиддиқов каби футболчиларни тилга олишимиз шарт эди. Туркманистонга қарши айнан мана шу футболчилар мастер-классни ўтаб беришганди.\nЎртоқлик ўйинлари орасидан энг яхшиси деб шу йилнинг июнь ойида Шимолий Корея термасига қарши бўлиб ўтган беллашувни маъқул деб топдик. Корейслар дарвозасига киритилган жавобсиз 4 та гол, мухлисларнинг яратган атмосфераси, умуман барчаси аъло даражада бўлиб ўтган эди.\nЭнг ёмон ва аламли ўйинлари.\nБу борада албатта, Осиё Кубоги олдидан ўтказилган назорат ўйини ёдимизга тушади. Жанубий Корея термасига қарши деярли хеч нарса қила олмагандик. Ўйинда на сифат, на қандайдур тактик ёндашувлар кўзга ташланмаганди. Футболчиларимиз тўпни эгаллашганида нима қилишни билмайдигандек харакат қилишди. Айнан мана шу учрашувдан сўнг, кўпчиликни Куперга қарши қилиб қўйган. Корейслар дарвозамизга 4 та гол уришни канда қилишмаган. Биз эса, ўйин давомида, гол уришда сифат кўрсатиш ўрнига, зарбаларимиз сони бормикан деган ҳаёлга борар эдик.\nКупер даврида энг аламлий мағлубият албатта, Осиё Кубогининг плей-офф ўйинида Австралияга пенальтилар сериясида ютқазганимиздур. Бутун учрашув давомида гол кўрмадик. Ўйиндан кейинги пенальтилар сериясида Марат Бикмаев ва Ислом Тўхтахўжаев бизга яна гол кўрсатишни исташмаганди.\nОқибатида мусобақани эрта тарк этишга мажбур бўлдик.\nЖахонда ўз ўрнига эга бўлган Туркия термасига қарши беллашувда терма жамоамиздан кўп нарса кутиш, балки нотўғри эди. Сабаби, турклар Европанинг кўзга кўринган термаларидан бири саналади. Футбол савияси анча ривожланган мамлакат. 2:0 ҳисобида термамизни хотиржам мағлуб этишга эришган турклар асосий таркиб футболчиларидан ҳам фойдаланишгани эътиборга молик. Ҳатто, ҳисобни яна-да йирик кўринишга келиб қолмаслигидан умидвор бўлганлар ҳам йўқ эмас.\nУмуман олганда тўрттала мутаҳассисни солиштириш ноўрин. Биз солиштиришни истамадик. Улар турлича. Бу мураббийларга яратиб берилган шароит ҳам турлича бўлган ва даврлар ҳам бошқа-бошқа пайтга тўғри келган. Шунинг учун биз ўзбек халқи орзусини амалга ошириш мақсадида ишлаган барча мураббийларга омад тилаймиз.\nBitta fikrda agar fudbo‘lchilar o‘zlari yahshi o‘yin ko‘rsatmasa Eng kuchli murabbiyni ham qo‘lidan hech narsa kelmaydi. Fudbo‘lchilarni tanlash chertib-chertib murabbiyga bog‘liq. Agar yahshi saviyali o‘yin amalyoti yahshilarni tanlasa albatta g‘alaba qozonamiz\nЮрген Клоп олиб келинса хам бирор нарсага еришиш кийин.\n"Козонга бори чумичга чикади" деган гап бор.\nБабаяндака имконият хеч кайси мураббийда бумаган уша учун бутун халк ёмон куради.чичворган уйинчилар корни катта ЛОБАНОВ ва текинхор СЕРГЕЕВларди хадеб туширорган Даббаян\nЕнг яхшиси Абрамов екан барибир Абрамов зӯр мураббий\nФото Абрамов Қосимовга мағлуб бўлган ўйиндан фоторепортаж\nБугун "Бунёдкор" ва АГМК ўзаро ўйнайди. Абрамов ва Қосимов дуэлларида устунлик ким томонда?


Мазҳабсизликнинг салбий оқибатлари - Fitrat.uz\nБош саҳифа / Мақолалар / Мазҳабсизликнинг салбий оқибатлари\nFevral 19, 2020\tМазҳабсизликнинг салбий оқибатлариda fikr bildirishni o'chirish 27 Кўришлар\n“Мазҳаб” арабча “йўналиш” маъносини билдириб, истилоҳда эса, мужтаҳиднинг шаръий далиллардан шариат ҳукмларни чиқариб олишдаги ўзига хос йўлидир. Мазҳабларнинг ижтиҳод йўллари ва қоидаларида бир-биридан фарқ қилиши улар орасида жузъий ихтилофларга сабаб бўлган.\nИлк асрларда мужтаҳидлар кўп бўлиб, мазҳаблар ҳам кўп бўлган. Лекин кейинчалик кўпи амалдан чиқиб кетган ва одамлар Имом Абу Ҳанифа раҳимаҳуллоҳ (ваф. 150/767), Имом Молик раҳимаҳуллоҳ (ваф. 179/795), Имом Шофеъий раҳимаҳуллоҳ (ваф. 204/820) ва Имом Аҳмад раҳимаҳуллоҳ (ваф. 241/855)ларнинг мазҳабларидан бирига эргаша бошлаган.\nМазҳабсизлик ғоясини илгари сурувчи кишилар ўзларини бир қанча турли номлар билан атайди: салафи солиҳларга эргашиш даъвоси билан “салафийлар”, саҳиҳ ҳадисга эргашиш даъвоси билан “аҳли ҳадислар”. Бу ғоянинг тарихи яқин бир ярим асрга тўғри келади.\nБу ҳақда ХIХ асрда яшаб, ижод этган машҳур ҳиндистонлик олим Муҳаммад Сиддиқ Ҳасан ал-Қанужий шундай дейди: “Ҳозирги кунда бир риёкор ва шуҳратпараст гуруҳ пайдо бўлган бўлиб, улар Қуръон ва Ҳадисни билиш ва унга амал қилишни даъво қилмоқда… Ажабланарлиси шундаки, улар ўзларини мухлис (Аллоҳга холис ибодат қилувчи киши) ва муваҳҳидлар (Аллоҳни якка-ю ягона деб билиб, унга ҳеч нарсани ширк келтирмайдиган), деб бошқаларни мушриклар деб номламоқда. Улар энг мутаассиб ва динда ғулувга кетган кишилардир. Бу диндан эмас, балки Ер юзида тарқалган фитна ва катта фасоддир”. Ушбу фикр ҳам бу қараш ХIХ аср охирларида пайдо бўлганлигини кўрсатади.\nМазҳабсизлик ғояси тарафдорларининг асосий мақсадлари Қуръон ва Суннатни ўзларича маҳкам тутиш ва мазҳабларни йўқ қилиб, уларни илдизи билан қўпориб ташлашдан иборат. Уларнинг даъвосига кўра, гўё мусулмонларнинг ихтилофдан нажот топиши фақат Қуръон ва Ҳадисни қаттиқ ушлаш билан бўлади, мазҳаблар, гуруҳлар ва фирқалар мавжуд бўлар экан, Қуръон ва Ҳадисни маҳкам ушлаш амри маҳол, чунки ихтилофларнинг асл манбаи мана шу мазҳаб ва фирқалардир.\nБир тарафдан, бу қараш вакиллари мазҳаблар ва гуруҳларни залолат деб биладилар-у, лекин ўзлари ҳам сезмаган ҳолда шундай ҳолатга тушиб қолган. Зеро улар ўзлари бир йўналиш бўлиб, ўзларидан бошқаларни нотўғри йўлда деб билади. Жумладан, Шайх Муҳаммад Содиқ Муҳаммад Юсуф раҳимаҳуллоҳ ўзининг “Ихтилофлар, сабаблар, ечимлар” китобида: “Улар Ислом уммати қадимдан ақида ва фиқҳ масалаларида эргашиб келаётган мазҳабларни инкор қилиш билан бирга, ўзлари янги мазҳаб пайдо қилишга ўтганлар”,- деб таъкидлайди.\nБошқа тарафдан эса, улар мазҳаблар орасидаги ихтилофларни қоралаган ҳолда, ҳаммани мазҳабларни ташлашга ҳамда Қуръон ва Ҳадисларни ўрганиб, тушунганича уларга амал қилишга, бошқача қилиб айтганда, ҳаммани ўзи ижтиҳод қилишга чақиради. Бу эса, шубҳасиз, янада ихтилофлар ва қарама-қарши фикрларнинг кўпайишига олиб келади. Агар мазҳаблар орасидаги ихтилофлар маълум чегара билан чекланган бўлса, мазҳабсизликнинг бу даъвати эса чексиз ихтилофларга сабаб бўлади ва мусулмонлар ҳаётида даҳшатли фалокатларни келтириб чиқаради.\nМазҳабсизлик тарафдорлари мазҳабларга тош отишда давом этиб, яна шундай дейди: “Қуръон битта ва Пайғамбар битта бўлса, тўрт мазҳаб орасида фиқҳий ихтилофлар бор, ҳақ битта эмасми?” Бунинг жавоби шуки, мазҳаблар орасидаги бундай (фиқҳий) ихтилофлар салафи солиҳлар – саҳобий, тобеий ва табаъа тобеийлар орасида ҳам бўлган. Шоҳ Валиюллоҳ лақаби билан машҳур Аҳмад ибн Абдураҳим ад-Деҳлавий айтади: “Баъзи саҳобий, тобеий ва улардан кейингилар басмалани ўқир эди, баъзилари эса ўқимас эди, баъзилари жаҳрий ўқиса, баъзилари ичида ўқир эди, баъзилари бомдодда витр ўқиса, баъзилари бомдодда витр ўқимас эди, баъзилари қон олдириш, бурундан қон кетиши ва қайт қилишдан таҳорат қилса, бошқалари таҳорат олмас эди… баъзилари олов теккан нарсани еганда таҳорат олса, бошқалари таҳорат олмас эди, баъзилари туя гўштини еганда таҳорат олса, бошқалари таҳорат олмас эди”.\nМазҳабсизлик тарафдорлари қандай қилиб ушбу тўртала мазҳаб ҳам ҳақ ва тўғри бўлиши мумкин деган саволни қўйишади. Бунга жавоб шуки, бу мазҳаблар ҳудди Каъбага ўхшайди, Каъба битта, унинг тўртта томони бор: шарқ, ғарб, шимол ва жануб. Одамлар хоҳ шарқда бўлсин ёки ғарбда, хоҳ шимолда бўлсин ёки жанубда, ўз намозларини унга қараб ўқийди. Улар фақат турган жойи ва вазият сабабли зоҳирда қарама-қарши турган бўлсада, ҳаммасининг намози саҳиҳ – тўғри ҳисобланади, чунки уларнинг ҳаммаси бир нарсага, яъни Каъбага юзланади. Бу мазҳаблар ҳам шундай, улар бир манба – Қуръон ва Суннатга асосланади, бу мазҳабларнинг бирига эргашган киши Қуръон ва Ҳадисга эргашган бўлади.\nМазҳабсизлик тарафдорлари ўз ғояларини тўғрилигини исботлаш мақсадида мазҳаб имомларининг “агар ҳадис саҳиҳ бўлса, у менинг мазҳабимдир”, деган сўзларини келтириб, уни нотўғри тушунтиради. Бунинг маъноси Имом Бухорий ва Муслимнинг саҳиҳ тўпламларида мазҳабга тўғри келмайдиган ҳадислар келиб қолганда мазҳабни ташлаб, ҳадисга эргашиш керак дегани эмас, бу гаплар фақат мазҳаб ичидага мутлақ мужтаҳидларга қаратилган. Ҳаммага маълумки, бундай кишилар ҳозирги кунда йўқ.\nМазҳабсизликка чорловчи ушбу даъват асрлар давомида ўтган минглаб олимларнинг қилган меҳнатларини йўққа чиқаради. Асрлар давомида барча мусулмонлар амал қилиб келган анъана нотўғри, шунча мусулмон адашган экан, деган хулоса келиб чиқади. Бундай бўлиши мумкин эмас, буни тилга олишнинг ўзи қийин. Бу Пайғамбар саллаллоҳу алайҳи васалламнинг суннатига ҳам тўғри келмайди, зеро у киши шундай марҳамат қиладилар: “Аллоҳ умматимни бирор залолатга жамламас”. Бошқа бир ҳадисда “Мусулмонлар яхши деб билган нарса Аллоҳнинг ҳузуруда ҳам яхшидир” — дейилган.\nШунингдек, бу ғоя асрлар давомида ота-боболари амал қилиб келган ва ўзлари ҳам бутун ҳаёти давомида амал қилиб келаётган бирор мазҳабни тутган омма мусулмонларнинг эътирозларига сабаб бўлади. Натижада жамият ҳаётида турли ихтилофлар келиб чиқади. Турли хил ихтилоф ва келишмовчилик таъсирида ўз яқинларидан, халқидан ва юртидан норози кайфиятда бўлган диний экстримизмга мойил кимсалар етишиб чиқади. Бундан эса, турли радикал гуруҳлар ўзларининг ғаразли мақсадлари йўлида унумли фойдаланади.\nУшбу ғоянинг салбий оқибатлари юртимизнинг яқин тарихида ҳам яққол намоён бўлди. Халқимиз ўз мустақилигини қўлга киритганидан сўнг динимизга кенг йўллар очиб берилди. Диний-маърифий соҳаларда турли давлатлар билан ҳамкорлик йўлга қўйилди. Аммо шу билан бирга четдан мазҳабсизлик ғояси ҳам кириб келди. Улар ўзларининг нотўғри, аммо зоҳирда гўзал даъватларига бир қанча юртдошларимизни ишонтиришга улгурди. Улар халқимизнинг азалдан амал қилиб келаётган ҳанафийлик мазҳабини нотўғрига чиқарди. Бу эса ҳанафий мазҳабига амал қилувчиларнинг эътирозига сабаб бўлди. Ўртада низо, тортишув юз берди.\nРамазон ал-Бутий “Мазҳабсизлик — ислом динига таҳдид солиб турган энг катта бидъатдир” деб айтгани бежиз эмас. Ҳозирги кунимизда ҳали ҳам юртдошларимиз ичида билиб-билмай ушбу ғоянинг таъсирида юрган кишиларнинг мавжуд эканлиги бу ғоянинг илдизларини ўрганиб, унинг асл моҳиятини очиб бериш, уни одамларга, халқимизга тўғри тушунтириб бериш ва шу йўл билан мазҳабсизликка чек қўйиш бугунги кундаги муҳим ва долзарб вазифалардан бўлиб қолмоқда. Шу билан бирга ислом дунёсида тан олинган мазҳабларнинг асл моҳияти, уларнинг бебаҳо қиймати, хусусан, халқимиз азалдан амал қилиб келаётган ҳанафий мазҳабини халқимизга, ёшларимизга тушунтириш зарур.\nХоразм вилояти Урганч тумани “Қамбар бобо” масжиди имом-хатиби\nАввалги Аслиятни атайин бузиб талқин этиш хиёнатдир!\nКейинги Неъматларнинг аълоси\nAvgust 16, 2017\t5,728\nIyun 1, 2018\t4,322


Сребреница қурбонлари яқинлари Ҳаага судининг Каражич устидан қарорини олқишлади\nСребреницада 8 мингга яқин мусулмон эркак ва ўғил болани қирғин қилинган эди.\nСребреница қирғини қурбонларининг қариндошлари Ҳаагадаги суд Радован Каражични умрбод озодликдан маҳрум қилганини олқишлади.\n20 март куни Каражич шикоятини кўриб чиққан судьялар унинг устидан аввал чиқарилган 40 йил қамоқ жазоси ҳукмини бекор қилиб, умрбод озодликдан маҳрум қилди.\n2016 йилда Ҳаага халқаро трибунали Каражични 1995 йилда содир бўлган Сребреница қирғинидаги роли учун геноцидда айбдор деб топиб, уни 40 йил қамоқ жазосига ҳукм қилган эди. Сребреница қирғини давомида Босния серблари кучлари Ратко Младич бошчилигида БМТ хавфсиз зонаси этиб тайинланган Сребреница шаҳрини босиб олиб, бунинг ортидан 8 мингга яқин мусулмон эркак ва ўғил болани қирган эди.\nСребреница қирғинида омон қолган бир гуруҳ сербиялик суд жараёнини Сребреница яқинидаги Поточари шаҳридаги мемориалдан туриб кузатиб борди.\nБида Османович 22 яшар ўғли қирғин қурбони бўлганини айтар экан,\n- Суднинг бу қарори учун худога шукр айтамиз. Бошқа ҳар қандай қарор бизни тамом қилган бўларди, - деди.\nСребреницанинг ўзида эса маҳаллий аҳоли қурбонлар хотирасига қурилган мемориалда суд жараёни ёзиб олинган тасмани томоша қилди.\nБосниядаги айрим этник серблар Каражични ўз халқини ҳимоя қилган қаҳрамон деб билади.


Ислом Каримов: Россия диний радикализмга қарши курашда ёрдам бера олади\n17 апрел 2021, Тошкент вақти: 04:41\nЎзбекистон президенти Ислом Кaримовa 10 декaбрь куни Тошкентгa бир кунлик рaсмий тaшриф билaн келгaн россиялик ҳaмкaсби Влaдимир Путин билaн учрашди.\nУчрaшув дaвомидa президентлaр бир қатор маслалар, жумладан, минтақадаги хaвфсизлик муаммоларини муҳокaмa қилдилaр.\nХавфсизлик масаласига тўхталган Ислом Кaримов Россия Мaркaзий Осиёдa кучaяётгaн исломчи жaнггaрилaр хaвфигa қaрши курaшдa кўмaк берa олишини aйтгaн.\nПрезидентгa кўрa, aйни дaмдa "Исломий дaвлaт"нинг “турли элементлaри” Ироқ вa Суриядaн Aфғонистон ҳудудигa ўтмоқдa.\nРоссиянинг Мaркaзий Осиёдa ҳозирлиги минтaқaдa “тинчлик вa хaвфсиликни тaъминлaшдaги муҳим фaктордир”, деди Ўзбекистон президенти.\nВлaдимир Путин Шимолий Кaвкaздaги исломчи жaнггaрилaр муaммосини тилгa олиб, Россия Ўзбекистоннинг НAТО кучлaри тaрк этaётгaн Афғонистондaги вaзият бўйичa хaвотирлaригa шерик экaнини билдирди.\nПутиннинг Тошкентгa тaшрифи дaвомидa Россия Ўзбекистоннинг 890 миллион доллaрлик қaрзидaн воз кечиши эълон қилинди.


HRW: АҚШ МРБ қўллаган Афғонистон кучлари ҳарбий жиноятларига қўл урган\n24 октябр 2020, Тошкент вақти: 17:22\nHuman Rights Watch (HRW) ташкилоти АҚШ Марказий разведка бошқармаси (МРБ) қўллаб келган Афғонистондаги ҳарбийлаштирилган кучлар қотиллик ва бошқа жиддий жиноятларга қўлга урганини иддао қилди. Гуруҳ 31 октябрь куни эълон қилган ҳисоботда “анъанавий ҳарбийлар назоратида бўлмаган” гуруҳлар одамларни судсиз қатл қилгани, ўғирлаб кетгани ҳамда соғлиқни сақлаш иншоотларига ҳужум қилгани айтилган.\nHRW Афғонистон ҳукуматини бу гуруҳларни тарқатиб юборишга ҳамда уруш жиноятлари ва бошқа жиддий жиноятлар учун масъул бўлган шахсларни жавобгарликка тортишга чақирди.\nТашкилот Афғонистон ва АҚШ ҳукуматларини мустақил терговчилар билан ҳамкорликда уруш жиноятлари ва бошқа қонунбузарликлар ҳақидаги иддаоларни кўриб чиқишга чақирди. Шунингдек, HRW АҚШни қонунбузарликларга алоқадор ҳарбийларини жазолашга ва хунрезликларга қўл урган афғон кучларини дастаклашни тўхтатишга чорлади.\nHRW ташкилоти 2017 йил якунидан 2019 йил ўртасигача МРБ қўллаган гуруҳлар рейдлар давомида жиддий қонунбузарликларга қўл урганини кўрсатувчи далилларни тўплаган.\nМРБ ҳисоботда келтирилган иддаолар "ёлғон ёки бўрттирилган" эканлигини айтиб, уларни рад этди.


Россия мусулмон давлатга айланадими? « Ўзбекистон Халқ Ҳаракати\nРоссия мусулмон давлатга айланадими?\n01 September 2017 - 12:33\n1 сентябрь мусулмонларнинг Қурбон ҳайити байрамига тўғри келганлиги муносабати билан Россиянинг масжидларга яқин жойлашган мактабларида биринчи қўнғироқ йиғинларини 4 сентябрга кўчирилди. Россия ҳукумати мусулмонлар байрамига бу қадар эътибор ажратгани маҳаллий аҳолининг кескин норозилигига сабаб бўлди.\nТатаристон, Бошқирдистон, Доғистон ва Ингушетия каби бир қатор ҳудудларда 1 сентябрь расман дам олиш куни деб эълон қилинди. Ўқув йили 4 сентябрдан бошланадиган бўлди.\nРоссия ҳукумати мусулмонлар байрамига бу қадар эътибор ажратгани маҳаллий аҳолининг кескин норозилигига сабаб бўлди.\nМоскваликларга ҳайит нега ёқмаяпти?\n– Диний байрамлар сабабли мактаб йиғинини кўчириш мақсадга мувофиқ эмас. Бу масала фақат жамоатчилик якдиллигида тўла розилик бўлсагина мумкин, – деди Москва патриархати бўлим раҳбари Владимир Легойд “РИА-Новости”га. – Менимча, мактаб ўз иш тартибида фаолият юритиши керак. Алоҳида ҳолатлар истисно тариқасида бўлиши мумкин, аммо унда жамоатчиликнинг тўла розилиги бўлиши лозим.\nОммавий ахборот воситалари маҳаллий аҳоли ва интернет фойдаланувчилари норозиликларини кенг ёрита бошлади.\n“Путин Қурбон-байрамни мамлакатнинг бош байрами қиладими? Ҳаммани мамлакатдан чиқиб кетиш учун хужжат топширишга чақираман!!!” – дея ҳамфикрларини норозилик намойишига чорлади Леонов 47news.ru сайтида.\n“Бу кетишда 20 йилдан кейин Россия мусулмон давлатга айланадиган кўринади”, – ҳавотирини билдирди муаллиф.\n“Таълим вазирига шикоят ёзамиз”\nРоссиянинг етакчи нашрлари ҳукуматнинг бу қарорини мактаб ўқувчилари ва ота-оналар қўлламасликлари борасида бонг ура бошлашди.\n– Пойтахтда ҳали бундай қарор қабул қилинмаган эди. Биринчи синфга бораётган ўқувчига буни қандай тушунтириш мумкин? Бошқалар ҳар доимгидек мактабга борсаю, у маллалиги учун бормаса! Ахир, бу бир умрлик хотира-ку. Масжид атрофида яшайдиган болаларни бошқа мактаб болаларидан қандай ажратиш мумкин? Мен қайси мактабларда биринчи қўнғироқ бекор қилинган бўлса, таълим вазирлигига шикоят ёзишни таклиф қиламан, – деб ёзади Ирина Кузнецова.\nМосква шаҳридаги масжидларнинг бирига яқин мактаб директори Олеся Лукашук ота-оналар билимлар кунини 4 сентябр эмас, 2 сентябрда ўтказишни таклиф қилишганини билдирди. Мактаб жамоаси бунга қарши эмас.\n“Қурбон байрами – Ғалаба куни билан тенг”\nМешан тумани фаолларидан бири, депутатликка номзод Станислав Мацак Қурбон байрами сабаб 1 сентябрнинг кўчирилиши ҳақидаги хабар бу қадар норозиликни келтириб чиқарганидан ҳайратда эканини айтган.\n– Бу чора асло мусулмонлар учун эмас, ҳавфсизлик мақсадларида режелаштирилган. Бу ерга 90 мингдан зиёд мусулмонлар келади. Ахир улар учун Қурбон байрами – биз учун йилдаги энг яхши байрамимиз Ғалаба куни билан тенг. Аммо ким кафолот берадики, минглаб эътиқодлилар орасида бирор мияси бузуқ бир ҳодиса чиқармайди деб?!\n“Газета.ру” жамоаси ҳам мусулмонларнинг диний байрамлари нимаси ҳавфли эканлиги ҳақида алоҳида тўхталди. Муаллифларга кўра, ҳукуматнинг бу қарори миллатчилик низоларини ҳам юзага келтириши аниқ.\n“Адолатли қарор бўлди”\nМосква муфтийси Ильдар-ҳазрат Аляутдинов мактаб йиғинларининг бошқа кунга қолдирилишини тўла маъқуллади.\nМосквада камида икки миллионга яқин мусулмонлар яшашини эслатган муфтий уларнинг ибодат амалларини бажаришлари учун жойлар кўп эмаслигини таъкидлади.\n“Сўнгги пайтларда вилоятда қўшимча майдонлар очилмоқда, аммо кўпчилик марказий масжидларда ибодат қилишга интилгани боис, бу муаммога ечим бўла олмаяпти” – дейди муфтий.\nАляутдиновга кўра, бу борада шаҳар ҳукумати кўп миллатли пойтахтнинг тенг ҳуқуқлилик борасида адолатли қарор қабул қилганлигини билдирди.\n“Бу нафақат хавфсизлик тадбири, балки ҳар ким ўз байрамини эмин-эркин, бир-биридан тортинмаган ҳолда, ҳалал бермайдиган шароитларда ўтказиш имконидир.


Афғонистонда йўқолган самолётда 15 хорижлик бўлган\nАфғонистон расмийлари 17 май куни Ҳиндикуш тоғлари узра парвоз қилаётган пайтда йўқолиб қолган йўловчи учқичда 15 нафар хорижлик бўлганини маълум қилди.\nУлар орасида уч нафар Покистон ва уч нафар тожикистонлик экипаж аъзолари бор.\nҚундуз шаҳридан пойтахт Кобул томон парвоз қилаётган пайтда ҳалокатга учраган самолёт бортида жами 44 одам бўлган.\nУлардан ҳеч бири тирик қолмаган. Афғонистон армияси генерали Зай Йафталига кўра, самолётда яна уч нафар Британия, уч нафар АҚШ ва уч нафар Туркия фуқароси бўлган. Ҳозирга қадар 13та жасаднинг шахси аниқланиб, яқинларига топширилган.\nАфғонистонлик генерал қурбонлар шахсини аниқлаш учун ДНК текшируви ўтказишда Туркия, АҚШ, Австралия ва Британия ёрдам таклиф қилганини айтди.\nPamir Airways ширкатига қарашли АН-24 русумидаги самолёт Кобул аэропортига 85 километр қолганида ҳалоктга учради.